text:
DEN HAAG - Contrario na Aruba y Corsou, St. Maarten si lo ricibi e di 7 tranche di ayudo for di Hulanda, cu ta traduci na un suma di NAfl 22 miyon florin pa e lunanan October, November y December. Diabierna mainta Conseho di Reino di Minister a dicidi cu St Maarten si a cumpli considerablemente. Minister Plenipotenciario di e isla Rene Violenus a mustra di ta contento cu e decision. E isla lo por usa e placa aki pa cubri su gastonan di operacion te cu fin di aña y esaki ta inclui e St. Maarten Stimulus & Relief Plan (SSRP) pa asisti e sector priva y esnan desemplea durante e pandemia. Potret cortersia The Daily Herald.
KRALENDIJK – Politiconan Boneriano ta hopi rabia y indigna pa e sugerencia di minister Kasja Ollongren recientemente cu esnan den Caribe Hulandes (incluyendo Bonaire) mester baña menos y usa menos airco pa e isla por tin un futuro mas ‘duradero’. Un di e politiconan ta diputado Nina den Heyer. "Mi a cuminsa cansa cu 11 aña despues ainda ta keda hasi e mesun inschattingsfout nan ki" sra den Heyer a comenta na noticiacla.com.
KRALENDIJK – Dialuna mainta a drenta e tristo noticia cu conocido periodista y personalidad Aubrey Sealy(79) a bay sosega. Ta conoci cu pa hopi tempo e tabata malo y ultimo tempo tambe hospitalisa. Noticiacla ta manda palabra di forza pa famia di e fayecido. Potret facebook.
COLE BAY—E isla di St Maarten a conoce un partido politico nobo. Na Cole Bay, e medico ciruhano dr Luc Mercelina a lansa su propio partido politico Unified Resiliente St Maarten Movement (URSM), cu e meta pa trece varios cambio den gobierno. A toca e tema di pobresa na e isla unda cu 29% ta biba bou di e nivel di pobresa. Mitar di e isla no a caba scol secundario, y esey ta un resultado di desempleo riba e isla. Algun miembro di directiva, ta Josianne Artsen-Fleming, Veronica Jansen, Stuart Johnson y abogado Brenda Brooks. Durante e evento, tanto e presidente di partido Brenda Brooks como e lider Luc Mercelina a hiba palabra na esnan presente. Potretnan cortesia St Maarten New Online.
PARAGUANA – Si ta pa Venezuela su gremio comercial, pa e prome trimester di 2022, e frontera entre e pais andino y islanan ABC lo mester ta habri atrobe. Asina e miembro di directiva di Camara di turismo di Paraguana, Richard Zambrano a bisa. Segun Zambrano, tin un gran influencia di e gremionan pa solicita e reapertura aki. “ Den e sentido ey, ta aspira cu pa e prome trimester di 2022 e situacion por regla atrobe”. Mes momento e ta bisa cu lamentablemente e ciere di frontera a nifica un caida di 40 pa 50% di pasashi pa e islanan aki.
KRALENDIJK – E cantidad di casonan di Covid19 na Bonaire a aumenta den un tempo record y a bira casi double. Dia 3 di October tabatin 142 caso positivo total mientras cu un siman prome esaki tabata 68. Cu esaki, Bonaire ta resalta compara cu e otro islanan cu ta conociendo caida den e cifranan. E cantidad di contagio na Bonaire ta remarkable mirando cu e cantidad di caso di vacuna ta relativamente grandi. Casi 83% di e poblacion adulto ta vacuna cu por lo menos un dosis, mientras cu 73% ta completamente vacuna. Entre e hobenan entre 12 y 17 aña, casi 50% ta vacuna minimal un biaha. E brote a cuminsa ora cu scolnan a habri atrobe, y a plama pa famia di e alumnonan. No tin splicacion ainda pa e hecho cu e contagio a aumenta na Bonaire pero no jna e otro islanan, siendo cu e medidanan ta similar compara cu e otro islanan. Si e cantidad di hospitalisacion aumenta, lo mester tuma mas medida debi cu e posibilidad pa manda hende pa Corsou y Bonaire ta keda limita. Mirando e seriedad di e situacion, gobierno di Corsou a dicidi pa prolonga tur medida te por lo menos 1 di November. Potret cortesia Cruisebe.com
KRALENDIJK – Na Bonaire a pasa 100 caso activo atrobe di Covid19, cu ta un situacion preocupante. Tin dos dia atrobe cu casonan a surpasa 20 pa dia. Actualmente tin 105 caso active y awe a drenta 23 caso positivo, mientras cu un dia prome, esaki tabata 26. Mientrastanto, ta bisa cu di mayoria cu a test positivo, e fuente ta conoci y cu ta un brote specifico tin atrobe. Y tin 3 persona hospitalisa.


c: text/html

text:
Studia na Hulanda: Seguro 2021
Land Aruba ta percura pa e studiantenan di Aruba cu ta bay studia na Hulanda cu un Arubalening entrante luna di augustus 2021, ricibi un “verzekeringskrediet” den forma di un “studentenverzekering”.
E “studentenverzekering” aki ta regla cerca e compania Insure to Study for di cual e studiante lo ricibi un polisa di seguro pa un (1) aña: valido di 1 di augustus 2021 te cu 31 di juli 2022.
Pago di e seguro
E pago ta tuma luga den dos parti:
- Pago di e seguro pa e lunanan di augustus 2021 te cu december 2021: Un suma di AFL 572,25 ta wordo kita automaticamente for di e startpakket pa paga e prome 5 lunanan di e seguro aki.
- Pago di e seguro pa e lunanan di januari 2022 te cu juli 2022: Entrante januari 2022 te cu juli 2022 e studiante mes ta responsabel pa sigui cu pago di e otro 7 lunanan di e seguro aki.
Polisblad
Departamento di Enseñansa Aruba (DEA) recientemente a manda pa Insure To Study (ITS) e lista di studiante cu a aplica pa un Arubalening pa studia na Hulanda. Siguientemente ITS lo bay manda pa cada studiante su polisblad via email. Ora e studiante ricibi e polisblad aki for di ITS, e studiante mester upload un copia di esaki den e Arubalening Portal.
E polisblad aki pues lo ta pa un seguro entrante 1 di augustus 2021 y cu duracion di un aña.
Studiante cu ta biaha riba un otro fecha
Un studiante cu tin pensa di biaha pa Hulanda prome cu 1 di augustus 2021, ta responsabel pa notifica ITS di e fecha cu lo biaha pa Hulanda, pa asina ITS por ahusta e polisblad.
Tur studiante cu no ta biahando cu e grupo organisa na augustus 2021 tambe mester notifica seccion di Arubalening di e fecha exacto cu lo ta biahando pa Hulanda. Esaki pa motibo cu na momento cu e studiante subi avion pa biaha pa Hulanda e studiante mester ta segura via ITS. E seguro mester core for di e dia cu e studiante ta biaha te cu dia 31 di juli 2021.
Pa mas informacion e studiante por tuma contacto cu Insure To Study via email aruba@insuretostudy.com.
Mas informacion
Website InsureToStudy:
Dekkingsoverzicht:
Arubalening Nederland:
Info / Contact
EMAIL:
- arubalening@ea.aw
SOCIAL MEDIA:
Pa mas informacion por busca [A] Arubalening of [S] Studia na Hulanda den e alfabet menu riba nos pagina principal.Scroll To Top

robotstxt: allowed

filter: keep


text:
Di un mucha inkieto cu tabata fada cu tur cos pa un di e fotografonan profesional mas pidi na Aruba. Ta papia aki di Ayrton Tromp (24) cu danki na e ‘no’ di su mayornan, a logra aprecia kico tur e por a logra riba su mes. For di fotografo di naturalesa te na fotografo di Su Mahestad Rey Willem-Alexander y su casa, su Mahestad Reina Maxima. Y tur den un periodo di apenas 10 aña.
Ayrton semper tabata artistico, pero super distrai. Cu su 11 aña caba el a ripara cu e tabata por traha miho cu imagen. Y cu su 14 aña, el a expresa na su mayornan cu e tabata kier a purba fotografia. Pero, pa motibo cu nunca Ayrton tabata consistente den locual e tabata cuminza, su mayornan no kier a complace y sigur no pa inverti den un camara cu no ta algo barata. Consecuentemente, e hoben di 14 a dicidi pa bay na e supermercado banda di su cas pa asina haya un trabao den tempo di vakantie y pa simannan tabata yena saco di comestible. Asina cu el a acumula 1,500 florin, Ayrton a bay Boolchand’s y e fotografo a nace.
“Mi tabatin hopi berguensa di papia di locual m’a haci. Na prome instante, mi tabata influencia pa amigonan y ta mira con amigonan tabata haya e telefon mas nobo, e computer mas nobo. Pero mi mayornan no tabata kier a cumpra e camara, pasobra ami tabata e yiu cu no a wanta na nada. Despues di par di luna di haci algo, Ayrton a fada. Y Tromp awor ta compronde pasobra e tabata fada cu tur cos cu e tabata haci prome.
El a cuminza ta saca potret di mata, flor, bestia, y tur locual ta rond di dje na cas. Y usando Facebook, e tabata comparti su potretnan cu a capta atencion mesora. “Poco dia pasa un hende a puntra mi ki dia mi ta bay saca potret di naturalesa atrobe,” el a comenta (red. e dia di e entrevista, Ayrton a publica algun potret di naturalesa, cu e comentario cu el a dicidi di bay back na su raiz, pa un rato).
Awor aki hopi di su energia ta pa su trabao. Fotografia por ta su hobby, pero tambe su responsabilidad awor. Y locual semper a keda for di principio, ta su mesun estilo. “Esnan cu conoce mi sa cu nunca mi kier ta mescos cu otro. Mi kier algo diferente. Mi kier ta apart. Nunca mi kier a imita otro. Mi por bisa cu mi por a bin cu un manera di presenta un imagen den forma diferente.” Aunke e tabata un risico, el a traha pa Ayrton, pasobra su estilo a habri porta p’e. “Mi a logra cu hende ta reconoce mi potretnan, sin cu mi mester pone mi nomber. Pa mi e ta straño, pasobra mi ta djis haci algo cu mi ta gusta. Logico mi ta contento, pero mi no sa con mi a logra. Mi ta kere cu ta pasobra mi ta realmente gusta fotografia y mi ta duna 100 porciento di mi mes den dje.”
Y no a tarda pa e hoben fotografo di naturalesa, haya oportunidad comercial. E tabata bay MAVO ora cu el a haya su prome oferta pa un trabao comercial. “Mi tabatin 16, den examen y mi mama tabata yuda mi contesta e hendenan, pa bisa nan cu e momento ey mi mester a concentra riba scol.” Pero e oportunidadnan no a para y unabes na EPI, como hoben di 17, Ayrton a cuminza combina scol y trabao. Cada ora liber tabata bay pa haci trabao di fotografia, pa revistanan, te hasta pa ATA.
Ayrton hasta tabata invita pa saca potret ora di Bishita Real. “Mi a spijbel pa por a haci e trabao. E otro studiantenan tabata puntra mi si mi tabata sa kico mi ta haci, pasobra EPI ta rekeri presencia na scol, cu ta conta pa punto. Y riba dje, mi mama mes tabata docente na EPI.” Pero asina mes, Tromp a tuma e riesgo, y a haya oportunidad di documenta e bishita di Willem Alexander y Maxima, te cu el a haya su mes ta presenta e Pareha Real un regalo di nan bishita na Aruba. “Mi tabata haci locual realmente mi tabata gusta. Y corda mi no tabatin ni rijbewijs, dus mi mester a cana bay pa e fotoshoots.”
Dia cu Ayrton a cumpli 18 aña, e tabata sa cu e mester a lanta su compania. Y Camara di Comercio no a kere den dje y tabata kier pa el a pone e compania den nomber di su mama. Pero e hoben tabata determina, pasobra sin un registro di compania di Camara di Comercio e no tabata por a tuma trabao. Pero, e institucion a indica cu e mester tin 10 mil florin cash riba su cuenta pa por habri su compania. “Awor mi sa cu esey no tabata necesario. Pero mi mester a warda un par di luna te ora m’a acumula 10 mil florin y asina a logra habri mi mesun compania.”
Y den e seis añanan cu a sigui, Ayrton a expande su portfolio cu potretnan di bruid, y otro evento. El a haya hopi guia di otro fotografonan profesional, kendenan e mes ta admira hopi, entre otro Luis Mejia, Crooze Photographers y Kenneth Theysen. Pero semper cu su mesun estilo, creando un lazo cu clientenan. “Mi kier conoce mi clientenan, mi kier tene mi trabao ‘fun.’” Pasobra logra un calidad y reputacion ta facil, pasobra ta esey ta e talento y gana. Pero e trabao ta rekeri contacto, cumpli cu cliente y entrega un bon producto. “E etica di trabao ta sumamente importante. Tur cos mester bay netjes.”
Y e hoben cu tabata fada cu tur cos a haya su ritmo. Un profesion cu tin su riesgo, a bira su anker, cu a yud’e surpasa hasta e tempo di pandemia, ora cu no tabatin trabao of seguridad. Y su mama? E ta su sostenedor mas grandi y e ta contento cu su yiu mes a traha pa su mesun cosnan. Door di esey, Ayrton ta aprecia e balor pa su trabao. “Tur cos cu mi tin awe, ta mi mes a traha p’e. Mi mayornan mester a pone mi traha pa mi cosnan. Mi mama ta super orguyoso.”
Y vision pa futuro ta pa haya mas oportunidad pa explora tur skina di mundo y sigui conoce mas cultura, otro pais. “Practicamente mi kier biaha y saca potret.”


text:
ORANJESTAD – Diaranson atardi Minister di Turismo a reuni cu e gerencia y CEO di ATA. Manera ta conoci aña 2020 y 2021 tabata aña nan hopi duro pa e turismo di pais Aruba. Esaki a haci cu ATA mester a cambia starategia y hasta uza fondonan di emergencia pa mercadia pais Aruba. Den e reunion aki ATA a presenta locual nan a haci den mercadeo y tambe nan plan y retonan pa cu e mercadeo di nos turismo pa aña 2022.
Minister Dangui Oduber a duna di conoce cu ATA a selecta un agencia nobo di mercadeo na aña 2020 pa reforza e strategia cu ta desplega den e area di Norte America, esaki a sosode despues di un proceso rigoroso. E evaluacionannan aki cu ta keda haci riba e diferente agencianan di meradeo y/of promocion ta tuma lugar periodicamente. Esaki ta pa sigura cu tur e agencianan cu ta traha pa Aruba y tambe e ekipo di ATA mes keda skerpi, asina e mandatario a trece dilanti. ATA ta keda perura y supervisa cu e agencianan ta cumpli cu strategianan stipula pa cada mercado internationalmente. Pa di e manera aki e vision di pais Aruba keda alinea y asina atrae e turistanan cu nos ta desea.
Actualmente Aruba ta trahando cu e compania “Engine” pa cu e mercadeo Norte Americano, ta trahando cu e compania aki desde aña pasa. Minister Dangui Oduber a menciona cu ATA ta satisfecho cu e resultadonan desplega te cu awor pa “Engine” mey mey di un pandemia. Mirando e retonan nobo di ATA tog a dicidi di cuminsa e proceso pa cambia pa un otro agencia, un agencia cu por pusha e demanda pa Aruba aun mas den e situacion fuerte.
Recientemente ATA a inincia un trayecto di investigacion profundo, e proceso aki ta pa sigura cu Aruba ta keda lidera den turismo. E investigacion aki ta parti integral di e strategia pa cu e plan di mercadeo di aña 2022. Den e plan aki lo bay evalua tur e mecadonan di Aruba pa mira kiko ta e punto di benta di cada un di nan. Di e manera aki captura e atencion debidamente di nos cliente teniendo bon cuenta cu e necesidad y deseonan di e consumidor cu nos kier atrae.
Minister Dangui Oduber a trece dilanti cu ATA semper a tuma desicionnan cardinal a base di datos y investigacion haci. E desicionnan y strategianan di ATA semper tabata den consulta cu e Minister y e hunta di supervicion di ATA, di e manera aki tur ta riba mesun liña. Den aña 2022 ATA lo bay concentra aun mas riba e perfil di bishitante di “High Value”. Esaki ta referi na e turista cu ta laga mas placa atras den nos economia. Tambe lo bay enfoca riba e perfil di “High Value Low Impact Tourism”, esaki nan ta e turistanan cu ta gasta hopi y respeta nos naturalesa y balornan cultural. Minister Dangui Oduber ta sostene e vision aki, e ehercisio aki no lo ta facil pero sigur e lo ta necesario segun e mandatario.
Pa realisa e vision aki caminda gran mayoria di nos bishitante ta respeta locual ta importante pa nos. pa realisa e importancia aki, no solamente mester enfoca localmente riba educa esnan cu ta provee servicio y bishita, pero tambe den atrae esnan cu afinidad pa nos producto turistico, pero tambe cu balor pa locual ta importante pa nos desaroyo duradero.
Minister Dangui Oduber a duna di conoce cu e investigacionnan haci pa ATA lo finalisa na oktober di e aña aki y lo incorpora e resultadonan di e strategia di comunicacion pa 2022 (esaki ta e punto di benta di cada mercado turistico).


text:
KRALENDIJK – Hues G. Edelenbos a habri e kaso despues ku luna pasá ya a trata gran parti di esaki den korte. El a menshoná ku biaha pasa a posponé e kaso debí na sierto motibu. Awe ta finalisá e kaso i dikta sentensia. Fiskal J. Blanko tabata presente i a kontinuá ku tratamentu final di e kaso. Akusado Ramon V. a dirigí algun palabra i despues hues a dikta sentensia i sera e kaso. Hues Edelenbos: ”Ta trata di un kaso di maltrato i mi ta mir’é di e forma aki. E víktima a denunsia algu i e ta keda para riba loke el a deklará. Tambe el a menshoná ku e no ke pa bo risibí un kastigu pisá. Tin prueba di tur loke a sosodé, i tin potrèt di e markanan na kurpa di e dama. Bo a obligá e dama pa hasi sèks loke no ta korekto. Mi a yega na e konklushon di 3 aña kastigu di prison di kua 1 aña kondishonal i 3 aña di prueba,” hues a sera e kaso bisando.
KASTIGU DI PRISON DI 3 AÑA PA AKUSADO KU A MALTRATÁ I OBLIGÁ DAMA PA HASI SÈKS
KRALENDIJK – Hues G. Edelenbos a habri e kaso despues ku luna pasá ya a trata gran parti di esaki den korte. El a menshoná ku biaha pasa a posponé e kaso debí na sierto motibu. Awe ta finalisá e kaso i dikta sentensia. Fiskal J. Blanko tabata presente i a kontinuá ku tratamentu final di e kaso. Akusado Ramon V. a dirigí algun palabra i despues hues a dikta sentensia i sera e kaso. Hues Edelenbos: ”Ta trata di un kaso di maltrato i mi ta mir’é di e forma aki. E víktima a denunsia algu i e ta keda para riba loke el a deklará. Tambe el a menshoná ku e no ke pa bo risibí un kastigu pisá. Tin prueba di tur loke a sosodé, i tin potrèt di e markanan na kurpa di e dama. Bo a obligá e dama pa hasi sèks loke no ta korekto. Mi a yega na e konklushon di 3 aña kastigu di prison di kua 1 aña kondishonal i 3 aña di prueba,” hues a sera e kaso bisando.


text: Diasabra anochi net prome cu e toque de queda a bay on a drenta informe di un accidente cu hende herida na altura di Young Fellow riba e Green Corridor, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu e chauffeur di e Mercedes Benz tabata biniendo for di San Nicolas direccion pabao ela perde control y no por a maniobra e auto bon y ela perde control dal den vangrail y bay para algun meter mas pabao banda di Young Fellow. Debi na e impacto e chauffeur a resulta herida. Na yegada di e ambulans nan a atende e victima.


text:
ORANJESTAD – Dialuna 14 di april, 2014 a tuma luga e apertura oficial pa AHATA Comision di Medio Ambiente su di 13 Expo y Competencia di Obra y Arte recicla na Cas di Cultura.
E apertura a cuminsa ora di entona nos himno “Aruba Dushi Tera”.
Seguidamente Ex Minister di Turismo di Parlamento Hubenil, Juan Pablo Aguirre Brocca a habri e exposicion oficialmente.
AHATA su Comision di Medio Ambiente ta sumamente contento cu e acogida pa cu e 13 competencia y exposicion di Obra y Arte recicla e aña aki. Durante e evento grandi y chikito ta demostra cu reciclahe ta posibel. Tambe cu obranan grandi por wordo realisa. Por ultimo a wordo desmostra cu tin hopi articulo cu nos por re-uza y nan lo bira hermentnan di gran utilidad pa nos bida cotidiano. Durante e exposicion comunidad di Aruba por disfruta di un gran variedad di obranan, hopi creativo, bunita y sigur util.
E exposicion lo keda habri na Cas di Cultura for di dialuna 15 di april te cu 25 di april, 2014. E orarionan pa aprecia e obranan ta: 10:00am pa 12:00pm y 2:00 pm pa 6:00 pm. E exposición lo ta cera riba April 18, 19, 20, 21. Entrega di premio y clausura lo tuma luga dia 25 di april, 2014 pa 2:00 pm.
Comision di Medio Ambiente ta gradici tur participante pa nan entusiasmo y creatividad, danki pa e apoyo di tur compañía cu a juda nos di un of otro manera, na miembronan di nos comisión di medio ambiente, hopi en special na Hyatt Regency Aruba y señora Raquel Bautista pa nan dedicaccion na e workshops ofreci na schoolnan participante, na seňorita Marisol Vrolijk y señor Dalbert Pujols kende nan ta studiante nan di Universidad di Aruba y EPI Sector Economy cu ta stage actualmente na AHATA. Danki na Jochem Pennekamp, Guislaine Nicolaas, Nurianne Helder, Giancarla Lobbrecht studiantenan di Universidad di Aruba, nan sigur tabata un apoyo grandi na e apertura y expo aki. Masha danki na Tracey van der Biezen – Green Inc.pa yuda nos cu bunita trabow di MC.
AHATA su comision di Medio Ambiente kier invita comunidad completo pa pasa na Cas di Cultura pa aprecia e bunita obranan cu a wordo crea pa grandi y chikito, e anja aki nos ta conta cu un total di 266 obra di arte recicla traha door di 19 school, 10 individual amateur, 4 individual profesional y 11 grupo. Corda, entrada ta completamente gratis!
Bini un, bini tur.
Sea creativo y consciente pa cuida nos medio ambiente!


text:
WILLEMSTAD – Desde ku orkan Irma a asotá Sint-Maarten dia 6 di sèptèmber di aña pasá te ainda tin ocho mil habitante di e isla ku ta dependé di voucher di kuminda di Krus Kòrá pa nan por sobrebibí. Asina Henk Stomp di Krus Kòrá Kòrsou a duna di konosé.
Outor José Manuel Dias
Krus Kòrá di Sint-Maarten konhuntamente ku Krus Kòrá di Hulanda ta manehá e registro di e hendenan ku ta den nesesidat urgente pa risibí yudansa humanitario. E balanse despues di sinku luna no ta alentador segun Stomp.
No tin sèn pa kome
“Pa falta di trabou tin ocho mil persona ku no tin sèn pa kome. E proseso di rekonstrukshon di Sint-Maarten ta bayendo hopi lento”, Stomp ta bisa. E famianan registrá ta risibí 150 dòler pa siman na voucher di supermerkado.
1.2 mion sin destinashon
Te ku aworakí ta Krus Kòrá di Hulanda a finansiá e yudansa humanitario na Sint-Maarten, Sint-Eustatius i Saba. E suma di 1.2 mion florin ku a keda kolekta na Kòrsou no a keda usá ainda. “E sèn ta na Kòrsou ainda, wardando riba un destinashon”, Stomp a aklará. Krus Kòrá di Kòrsou ta pendiente pa bai papia ku e direktivanan nobo di Krus Kòrá di Sint-Maarten i di Sint-Eustatius pa wak kon ta bai usa e 1.2 mion florin.
Awor ku e temporada di karnaval i elekshon ta tras di lomba Krus Kòrá di Kòrsou lo bolbe manda un grupo di 12 boluntario pa bai yuda den e proseso di drechamentu di e kasnan. Esaki ta bira e di tres grupo di boluntario ku ta sali pa bai yuda na Sint-Maarten.
Djis despues di orkan Irma Krus Kòrá Kòrsou a manda e promé grupo di 12 boluntario pa asistí Krus Kòrá di Sint-Maarten den repartishon di prinsipalmente awa i kuminda Den e di dos grupo di relevo a inkluí tambe un dòkter pa duna asistensia médiko ambulante.


text:
Kralendijk – Entidat Públiko Boneiru i Fondo Mundial di Naturalesa Hulanda (WWF-NL) ofisialmente ta formalisá nan deseo konhunto pa koperashon riba tereno di naturalesa i medio ambiente den un deklarashon di intenshon, yamá tambe un Memorandum òf Understanding (MOU) e siman aki. Ku firmamentu di e MOU aki ta duna tambe e señal pa inisio di un kampaña konhunto di konsientisashon tokante redukshon di plèstik desechabel na Boneiru.
Fondo Mundial di Naturalesa Hulanda ya pa mas ku 50 aña ta sostené inisiativanan di naturalesa na Boneiru i tabata enbolbí ku kompra di Klein Bonaire i fundashon di Bonaire Marine Park. Organisashonnan manera STINAPA, Sea Turtle Conservation Bonaire, Reef Renewal, pero tambe Boneiru Duradero ta risibí fondonan for di e organisashon pa protekshon di naturalesa aki ku mundialmente ta aktivo. Na aña 2019 direktor di Fondo Mundial di Naturalesa Hulanda Kirsten Schuijt a bishitá Boneiru. E tempu ei el a bisa Gezaghèber Rijna ku Fondo Mundial di Naturalesa Hulanda gustosamente lo ke sostené gobièrnu lokal ku konosementu i eksperensia. Entre otro a realisá e deseo aki durante e preparashonnan pa yega na prohibishon di plèstik desechabel.
Den e simannan binidero lo entregá un konsepto di ordenansa na Kolegio Ehekutivo pa un prohibishon di suministrashon (bendementu òf dunamentu) di sierto tiponan di plèstik desechabel. Despues di 6 luna ku a anunsiá e prohibishon aki e ta drenta na vigor. Entre tantu pa medio di un kampaña di konsientisashon lo informá habitantenan di nos isla tokante e tiponan di plèstik desechabel ku dentro di poko no ta pèrmití mas na Boneiru. Selibon tambe ta forma parti di e kampaña aki.
E MOU ta enserá un kantidat ámplio di tereno di maneho manera maneho di shushi, purifikashon di awa, piskamentu na un manera sostenibel, ref di koral, sargaso i espesienan di animal ku ta bou di menasa di ekstinshon. Diputado Kroon i direktor di Fondo Mundial di Naturalesa Hulanda Kirsten Schuijt lo firma e dokumentu. Entidat Públiko Boneiru i Fondo Mundial di Naturalesa Hulanda kaminda e oportunidat presentá lo uni forsa i desplegá aktividatnan konhunto.
OPENBAAR LICHAAM EN WERELD NATUUR FONDS GAAN SAMENWERKEN OP BONAIRE
Kralendijk – Het Openbaar Lichaam Bonaire (OLB) en Wereld Natuur Fonds (WWF-NL) leggen deze week de gezamenlijke wens voor samenwerking op het gebied van natuur en milieu officieel vast in een intentieverklaring, ook wel een Memorandum of Understanding genaamd (MOU). Met het ondertekenen van deze MOU wordt tevens het startsein gegeven voor een gezamenlijke bewustwordingscampagne over de reductie van wegwerpplastics op Bonaire.
WWF-NL ondersteunt al ruim 50 jaar natuur initiatieven op Bonaire en was betrokken bij de aankoop van Klein Bonaire en het oprichten van het Bonaire Marine Park. Organisaties zoals STINAPA, Sea Turtle Conservation Bonaire, Reef Renewal, maar ook Boneiru Duradero ontvangen fondsen van deze natuurbeschermingsorganisatie die wereldwijd actief is. In 2019 bracht WWF-NL directeur Kirsten Schuijt een bezoek aan Bonaire. Destijds vertelde zij aan Gezaghebber Rijna dat WWF-NL de lokale overheid graag wil ondersteunen met kennis en ervaring. Deze wens is onder andere tot stand gekomen in de aanloop naar het verbod op wegwerpplastic.
In de komende weken zal een conceptverordening bij het Bestuurscollege ingediend worden voor een verbod op het verstrekken (verkopen of weggeven) van bepaalde soorten wegwerpplastics. Dit verbod zal zes maanden na bekendmaking ingaan. In de tussentijd zal de lokale bevolking middels een bewustwordingscampagne worden geïnformeerd over de wegwerpplastics die binnenkort niet meer zijn toegestaan op Bonaire. Ook Selibon maakt deel uit van deze campagne.
De MOU omvat een breed scala aan beleidsterreinen zoals afvalbeheer, afvalwaterzuivering, duurzame visserij, koraalriffen, sargassum en bedreigde diersoorten. Het document zal worden ondertekend door Gedeputeerde Kroon en WWF-NL directeur Kirsten Schuijt. OLB en WWF-NL zullen waar de kans zich voordoet de krachten bundelen en gezamenlijke activiteiten ontplooien.


text:
ZWOLLE – For di añanan ’60 antianonan na Zwolle tabatin hopi influensha riba e bida sosial kultural. Entretantu e influensha ei ta bou di preshon.
Franklin Francinet, yu di Kòrsou na Zwolle for di 1965 banda di su estudio a bai hunga beisbòl. “Nos tabata hunga na e asosiashon di deporte ZAC. Ei no tabatin masha interes pa beisbòl, ke men nos a lanta nos mes klup: The Hitters.” Ta e klup ku a bini promé ku Blue Hawks, ku ántes tabata sali riba e e nivel mas haltu ménos un.
Ainda èks miembro antiano tur aña ta organisá un torneo di softball pa timnan antiano. “Esaki ta un get-together masha grandi, tur hende ta bini”. Francinet ta bisa.
Sakrifisio di misa
Na Zwolle e antianonan tin nan ‘propio’ ekspreshon di religion tambe. For di 2004 katóliko di abla papiamentu ta tene misa den nan lenga materno. Esaki ta tuma lugá den Verrijzeniskerk. E servisionan ta popular: ora tabatin papiá ku nan mester stòp, Violet Roosberg akolektá 400 firma pa protestá esaki. Entretantu munisipio a bai parokia di San Tomas di Aquino. Pader Wybe Fransen, añanan largu pader na Aruba, ta lesa e misanan.
Nos Union
Ora Milushka van Uyten na 1997 yega Zwolle for di Kòrsou, e no ker a enkargá su mes ku muchu kos pareu. E ta organisá fundraising, fiestanan di kaya i ban topa. “Frankamente mi ta haña ku awor si ta basta, pero tabata dushi si.”
Van Uyten a kolektá plaka pa Zwolse Panters, un drumband pa hóben antiano. “Nan tabata toka na fiestanan riba kaya. Trinta músiko, diessinku bailarina. Un ámtenar a konta mi ku durante un fiesta asina tur hende tabata para riba otro mientras ku e otro kayanan tabata keda bashí.
Tabata kosta basta plaka: “E instrumèntnan sin mantenshon tabata kosta 80 mil euro. E treiner tabata bini for di Rotterdam dos be pa siman. Tòg tabatin hende ku ker a laga nos bin toka pa dos òf tresshen euro so.”Pa e plaka ei apénas por a paga e miembronan di e banda. E skarsedat tabata angustioso. Ora e mayornan di e tokadónan a bin mete, Van Uyten ta disidí di legumai.
Barberia
E yu di Kòrsou Joseph Isenia ta habri JoJo’s, e prome barberia na Zwolle. “Mi a kuminsá pela den mi kamber chikitu. Esei a sali fo’i man anto e ora ei m’a habri un negoshi na Holtenbroek, den un edifisio ku nan ker a basha abou.”
E habitantenan di Zwolle na prinsipio mester a kustumá. “Na final nan a komprondé ku no tabata solamente pa hende ku ‘black Hair’”asina Isenia ta bisa. Entretantu e barberia ta eksistí dies aña i nan a muda pa un sitio mas sentral. Andy Kirchner tabata bai hopi na JoJo’s. “Serka barbero hulandes ta pela, kla, bai, e mentalidat di kòfi ku ‘cake’. Na JoJo’s tabata drecha bo barba i bo tabata haña un puiru. Tabatin muzik, tabatin bailamentu, djabièrnè atardi tabatin serbes.”
Fiesta
Den su tempu na Zwolle Kirchner tabata traha pa hóbennan i e tabata DJ. “Dos yu di Kòrsou a tuma un ‘pub’ irlandes ofer i nan a pidi mi bin traha komo DJ. Mi a hasi esaki poko tempu. Promé e públiko tabata hulandes, ora m’a bai tabatin tur sorto d hende.”
Anaïs i Sendley Roosberg, envolví den e fiestanan di Zwollywood Late Latin Night ku tabatin tur luna, no tabata fókùs riba un públiko antiano sino un públiko mas multikultural ku ta bin baila. E inisiativa di nan tio Giovanni ta duna DJ hóben un podio.
Tur dos por kòrda e fiestanan di bario di Nos Union pero nan ta preferá basa nan fiestanan riba estilo di muzik mas di moderno. Anaïs: “Sierto tipo manera salsa i kizomba ta ‘in ‘i esei ta hunga un papel grandi. Pasobra t’asina un hype grandi bo ta haña hende di diferente edat i diferente kultura na fiesta.”
Pèrdè vibe
Pa algun aña a para e maneho di gruponan, kaminda ta duna supsidio na un grupo spesífiko (por ehèmpel antiano). Aktividatnan spesífikamente antiano a muri. Van Uyten: “No tin nada mas ta sosodé. Niun hende no ta hasi nada.”
Francinet ta mas matisá: Sierto grupo ta organisá fiesta di SanNicolas pa mucha antiano. I Noche Buena ora di Pasku di Nasementu. “ René van Rijn, trahadó sosial na Holtenbroek: “pronto lo bini un torneo di dominó pa henter Hulanda den e buurthuis. E énfasis ta kai si riba e echo ku nan mes mester organisá den e komunidat.
Mayan parti tres di un seri di tres kapítulo: Holtenbroek no ta Holtenbronx mas. Lesa parti un aki.
Outor Pieter Hofmann


text:
Digitalisacion
Pa medio di un scanner grandi y specialisa e documentonan fragil y di tamaño grandi por wordo digitalisa dor di e personal di ANA.
Costonan
- depende di e grandura di e documento
- depende di e cantidad di documento
- depende di e calidad di e scan
Duracion
1 – 2 dia (depende di e trabou di e afdeling y cantidad)
Trece
USB stick – DVD – Hard drive
Tambe e departamento por duna conseho riba e aspecto di digitalisacion (en general) y riba e tema di “durabilidad digital” (digitale duurzaamheid).
Conseho
Ta duna conseho na departamentonan di Gobierno y na e sector priva riba conservacion y preservacion (maneho y cuido di archivo) na un manera mas eficiente y mihor.
Nos expertonan den e ramo di archivo ta entrena segun standardnan Hulandes y ta altamente cualifica.


text:
Freezernan pa e vacuna a yega Aruba!
Informacion oficial ta indica cu Freezernan pa e vacuna ta na Aruba. Mañan e compania cu ta encarga cu esaki tin afspraak cu douane pa palabra un cu e otro y probablemente nan lo wordo transporta pa DVG Diabierna awo.
Tin e vacuna Pfizer cu mester wordo warda den un temperatura di -80 graden Celsius, Moderna cu mester wordo warda den un temperatura di -20 graden Celsius Y Astra Zeneca – cu por wordo warda den temperatura regular di cooler!
Noticia den desaroyo!


text:
FALTA UN SIMAN MAS PA CELEBRA HIMNO & BANDERA PARTICIPA Y GANA CU ‘REMENTA CELEBRO GAME SHOW’!
ORANJESTAD – Oficina di Turismo ta promove e slogan di OneHappy Island y sigur ta compronde e reto cu Aruba ta den djeactualmente. Pa tal motibo e ekipo di A.T.A. ta compromete su mes pa trece un programa cu ta trece alegria den cas di tur hende den un forma sano y ameno.
Pa celebra Dia di Himno & Bandera lo presenta ‘Rementa Celebro Game Show’ pa asina den un forma ameno, dibertido y sigurdiferente lo celebra nos dia nacional.
Un di e papelnan importante cu A.T.A. a asumi durante di añananta di educa nos comunidad. Educa y conscientisa referente nos cultura, e importancia di nos turismo y tambe conocementogeneral di nos isla ta hopi importante, pa Oficina di Turismo pero sigur tambe pa e experiencia di un bishitante. Nos tur mester por comparti informacion y inspira nos bishitantenan pa medio di conocemento di nos isla. Pa A.T.A. ta un placer pa uni su mes na e calendario di actividadnan cu tin pa celebra nos dia nacional di Himno y Bandera 18 di maart -den e caso aki na un maneradibertido.
Bao di e capa di Ban Serio Aruba ta presenta un concepto nobopa Aruba, unda den forma di un ‘Game Show’ lo celebra nos dia nacional sigur yena cu alegria y momentonan comico pa tur cuparticipa y sintonisa.
Pa haci e celebracion nacional aki uno grandi y sigur dibertido, lo crea un set unico unda dos host -conhuntamente cu 10 persona conoci den nos comunidad- lo test nan sabiduria hunto cu e pueblo participante den un forma bibo. E diferencia di e gameshow aki ta sigur e parti comico cu lo wordo hinca aden.
Pa medio di social media di Ban Serio Aruba pero tambe viadiferente radio emisora ya nos comunidad por a scucha y nota diferente video y informacion pa asina pueblo den su totalidad por ta bon informa y sa con lo por ta miho prepara pa e game show.
Tuma nota cu no mester pre registra pa e evento. Simplemente riba dia 18 di maart via bo celular por subi e pagina di Facebook of Instagram di Ban Serio Aruba pa por haya tur instruccion. Si dia 18 di maart bo ta na cas tras di un computer lo por subi riba e paginasocial di facebook Ban Serio Aruba unda lo haya un codigo. Copyesey y subi riba e link di www.menti.com y yena e codigo aki. Pues pa participa lo ta super facil!
Rementa Celebro lo pasa 18 di maart pa 7’or di anochi na Telearuba y Canal 22 y naturalmente via Ban Serio Aruba su canalnan social. E dos host Larissa Bermudez y Ruben Garcia lo conduci e programa aki. Pa mas informacion sigui nos mensagenan riba facebook page of instagram di Ban Serio Aruba.


text:
Banco Central di Aruba (BCA) a caba di actualisa su estimacion y proyeccion previamente calcula pa e producto interno bruto (PIB) pa 2020 y 2021, y ta publica e resultadonan nobo. E publicacion completo yama “Economic Snapshot: The current GDP outlook for Aruba, more than one year into the COVID-19 pandemic” ta disponibel riba nan website (www.cbaruba.org).
Despues di un contraccion di 22.3 porciento den PIB den termino real pa 2020, ta premira cu pa 2021 e actividad economico lo acelera na un tasa mas rapido, basa riba desaroyo economico y data disponibel te cu april 2021. Pa 2021 e PIB, midi den termino real ta anticipa di crece cu 15,5 porciento den e scenario optimista, 12,7 porciento den e “baseline” scenario, y 8,2 porciento den e scenario pesimista.
A pesar di e aumentonan substancial aki, e nivel di actividad economico na 2021 lo keda significantemente bao di esun di 2019. E factor principal contribuyendo na e mehoracion significante den actividad economico den 2021 ta e sector turistico, cual ta anticipa cu e lo sigui recupera fuertemente. E ultimo aki lo ta causa pa un mehoracion den e mercado di biahe di Merca, door di un recuperacion solido den e economia Mericano provoca pa amplio vacunacion y un programa robusto di incentiva di gobierno.
E dos scenario menciona anteriormente ta desvia di e “baseline” scenario den termino di cantidad di bishitante cu ta spera den 2021 y su efecto riba exportacion di servicio, compara cu e nivel na 2019. E scenario optimista ta asumi cu e cantidad di bishitante ta recupera cu 58,0 porciento compara cu e nivel na 2019, e “baseline” scenario 55,0 porciento y e scenario optimista 49,0 porciento.
Notabel si ta cu e gastamento door di turistanan ta anticipa di surpasa nivel di 2019, como cu turistanan ta mustra dispuesto pa gasta mas y ta incuri mas costo relata na test y seguro di COVID-19. E candidad di desempleo basa ariba e recuperacion di turismo ta diferente den cada scenario. E desaroyonan aki den desempleo tin un impacto significante riba consumo. Particularmente, e continuacion di e programa di subsidio di salario di Gobierno di Aruba ta esencial pa mantene empleo y asina consumo priva, si e mercado di labor no recupera suficiente pa yega na nivelnan di empleo di prome cu COVID.
E programa di FASE y uso di cuenta di spaar ta yuda tambe den mantene un cierto nivel di consumo priva.
E cortamento den gasto di gobierno, manera anticipa segun e concepto di e presupuesto 2021 y e restriccion di likides di gobierno, ta mitiga consumo publico y inversion publico. Mientrastanto, inversion priva ta pronostica di baha den 2021, cual tasa di caida ta diferente cu cada scenario.


text:
Gabinete Wever-Croes Minister di Husticia y Asuntonan Social, Rocco Tjon: ๐ฅ๐๐ฆ๐จ๐ ๐๐ก ๐๐ ๐ ๐ฃ๐ฅ๐ข๐ ๐ ๐๐๐๐ก๐๐ก ๐๐ ๐ง๐ฅ๐๐๐ข๐จ ๐๐ ๐ ๐๐ก๐๐ฆ๐ง๐๐ฅ ๐๐ ๐๐จ๐ฆ๐ง๐๐๐๐
Gabinete Wever-Croes
Minister di Husticia y Asuntonan Social, Rocco Tjon:
๐ฅ๐๐ฆ๐จ๐ ๐๐ก ๐๐ ๐ ๐ฃ๐ฅ๐ข๐ ๐ ๐๐๐๐ก๐๐ก ๐๐ ๐ง๐ฅ๐๐๐ข๐จ ๐๐ ๐ ๐๐ก๐๐ฆ๐ง๐๐ฅ ๐๐ ๐๐จ๐ฆ๐ง๐๐๐๐
โTa spera di por tin bon cooperacion y conbersacionnan cu tur departamento den area di Husticia den e proximo 4 aรฑananโ
Minister di Husticia y Asuntonan Social, Rocco Tjon a duna un resumen di e prome dianan di trabou indicando tambe e retonan den e dos areanan aki. Den e prome siman ya caba Minister Tjon a cuminsa sinta cu e sindicatonan cu tin representantenan den area di Husticia of Asuntonan Sociaal. Total tin mas o menos 60 departamento of fundacion cu ta cay bou di e carteranan aki y ta imporante pa scucha nan pa asina haรฑa un bon conocemento di nan mes kico nan tin como prioridad.
โObviamente como Minister y como Gobierno nos tin nos vision loke nos kier logra e 4 aรฑanan nos dilanti pero mi ta kere ta hopi importante tambe pa incorpora e ideanan di e trahadonan mes den e vision aki. Pโesey un carta a wordo manda pa tur director, presidente y hefe di departamento pa despues entrega un โstartnotitieโ pa asina nos por tene cuenta cu tur nan puntonan den e โbeleidsvoornemenโ cu ta cuminsa den Presupuesto 2022 cu ta un ehercicio cu ta andando aworakiโ, Minister Tjon a duna di conoce.
๐๐ก๐๐๐ฃ๐๐ก๐๐๐ฆ๐ ๐ฆ๐๐ข๐ ๐๐ ๐ฃ๐ข๐๐๐ฆ:
E titular di Husticia a duna di conoce cu tin diferente cambio importante cu su Ministerio lo kier trece padilanti. Lo instala diferente comision di trabou pa un decreto ministerial den e proximo dianan. Un di e comisionnan ta pa logra independisa e Scol di Polis. E Minister a remarca cu tur partner den Husticia ta haรฑa esaki un bon idea pa motibo cu esaki ta baha gastonan pero lo ofrece un eneseรฑansa di calidad mas halto ainda pa ful e cadena di husticia pero tambe pa e sector publico den su totalidad. Esaki ta un ehercicio cu lo cuminsa y mestrer culmina den un academia di husticia.
๐๐ข๐ก๐๐ข ๐๐ ๐๐ฆ๐๐ฆ๐ง๐๐ก๐๐๐ ๐ฃ๐ ๐ฉ๐๐๐ง๐๐ ๐ ๐๐ ๐๐๐๐๐ง๐ข๐ก๐๐ก ๐ฅ๐๐๐๐๐๐ข๐ก๐ ๐๐จ ๐ฉ๐๐ข๐๐๐ก๐๐๐
Den su maneho, Minister Tjon kier introduci pa otro aรฑa caba un fondo pa duna asistencia na victimanan especialmente victima di delitonan relaciona cu violencia. Esaski ta un concepto cu ta conoci na Hulanda y na Boneiro. E Minister tin tur confiansa cu esaki ta un iniciativa sumamente bon pa victimanan di delitonan cu tin un aspecto di violencia incorpora den dje y ta un idea cu ta wordo carga tambe door di Procurador General.
๐๐จ๐ฆ๐ง๐๐ง๐๐๐ ๐ฉ๐๐๐ฅ๐๐๐ก๐๐๐ก ๐ข๐ฉ๐๐ฅ๐๐๐
Un reunion importante tambe cu a tuma luga ta e โJustiteel Vierlanden Overlegโ cu ya pa hopi aรฑa ta tumando luga y obviamente ta necesario pa tin continuidad di esey. Importancia di esaki ta cu tin un agenda strategico cu ora di bay e reunionnan na Hulanda tambe den e โJustiteel Vierlanden Overlegโ, por tin e puntonan di agenda cu ta importante pa Aruba. Un punto crucial ta e retonan cu Aruba ta wordo confronta cu ne na nos frontera.
โAyera mes nos tabata tin un caso y mi mester bisa, hopi bon trabou y cooperacion entre Guarda Costa y Cuerpo Policial caminda bo ta wak mas y mas nan ta cuminsa traha miho cu otro caminda a logra gara personanan cu a purba drenta Aruba. Asina bo ta mira mas y mas e instrumentonan cu a wordo poni na disponibilidad di tur e departamentonan aki manera un radar, mas boto riba lama y e helicopter. Bo ta mira nan ta mas sincronisa cu otro pa por traha miho cu otroโ, Minister Tjon a duna di conoce.
๐จ๐ญ๐ข ๐๐ ๐ก๐ข๐ฆ ๐๐ฅ๐จ๐ ๐๐๐๐๐ฅ๐ฆ๐ก๐๐ก:
Un punto hopi importante tambe ta uzo di nos Arumillersnan. Minister di Husticia a expresa su satisfaccion cu tur e departamentonan den e cadena ta particamente wak e balor agrega tambe den e grupo aki. Den un futuro cercano lo bay wak tambe un maneho con lo por bay utilisa e coleganan aki miho den tur e retonan cu Aruba a wordo confronta cu ne. Esaki tambe ta un di e exigencianan of peticionnan di Hulanda den e landpspakket.
๐๐๐๐ฆ ๐ก๐ข๐๐ข ๐ฃ๐ ๐๐ฅ๐๐ก๐๐ช๐๐๐ฅ ๐ฌ ๐๐ก๐ ๐๐๐ฅ๐๐๐๐ข๐ก:
Minister Tjon a duna di conoce tambe cu dentro di poco lo haci anuncio caminda lo bay start un klas nobo pa Brandweer cu tin reto di vergrijzing den e departamento y otro klas pa Inmigracion cu pa hopi tempo caba tin e reto di falta di personal. Pa esaki ya tin fondonan presupuesta y e klasnan ta sumamente necesario pa e departamentonan aki.
โMi ta wak bek riba dos siman di trabou hopi druk pero sigur fructifero na unda hopi informacion a wordo treci dilanti door di e departamentonan. Mi ta gradici nan tur pa e tempo cu nan ta pone pa reuni cu mi y ta spera tambe di por tin bon cooperacion y conbersacionnan cu tur departamento den area di Husticia den e proximo 4 aรฑananโ, Minister Rocco Tjon a duna di conoce.


text:
WILLEMSTAD – E asesinato kruel ku a tumá lugá djasabra ultimo na Berg Altena, na altura di Alaska Snek, unda Reegi Angelista (32), Elery Cijntje (39), Harold Francisca (48) i Purcival Brooks (54) a pèrdè nan bida, a laga habitantenan di bario den un estado di shòk. Lamentablemente no ta promé biaha ku na e mes un sitio ta asesiná hende i habitantenan ta sklama pa hustisia. Bisiña i e enamorada di defuntu Elery Cijntje, Aldrienne D, ta ekspresá nan dolo pa ku e perdida di nan ser kerí.
Aldrienne, ku tambe ta di Sintiago, ta papia di un bario chikitu i rustig unda generashon tras di generashon ta biba trankilo banda di otro. “Mi tabata na kas di mi wela, i promé m’a kere ku tabata klapchi. Ora m’a kuminsá tende sirena, m’a realisá ku ta algu mas grave i m’a kuminsá yama Elery, pero mi no a hañ’e”, Aldrienne a splika awa na wowo.
Un reportahe di Deya Mensche
Uní
Gisela tambe tin grato memoria di su bisiña Elery i e notisia di su asesinato a kai manera un baño di awa friu. “Nos ku nos ta biba, bebe, baila i yora huntu i nos ta biba hopi uní”, Gisela a añadí. “Elery tabata un tata dediká i tabata kuida su yu masha bon. Lo mi kòrda tur e momentu nan ku mi a kompartí ku n’e e delaster nuebe añanan”, Aldrienne a kompartí.
E konosido barbero Jó di Hanchi Kontentu, situá entre La Mina i e kantor di number, tambe a splika ku bisiñanan a pasa den un gran sustu ora e asesinatonan a tumá lugá i ku no ta promé biaha ku algu asina trágiko ta pasa. “Tur defuntu ta konosí di mi i m’a kore bai mira kiko a pasa. Pa mira nan asina benta abou tabata algu troumátiko”, Jó a splika. “Hopi hende a kuminsá haña miedu, paso ta seis hende kaba a muri na mes kaminda, entre e punta di snèk pa Alaska.”
Hustisia
Notabel ta e dolo den stèm di Gisela i Aldrienne, unda nan ta pidi pa testigu bin dilanti pa por trese e asesinonan na hustisia. “Un hende mester a mira algu i nan mester bini dilanti”, Aldrienne a supliká. “Ta inkreibel pa mira kon algun hende sin kurason por yega kara habri i masakrá hende inosente asina. Ta un masakre e kos akí tabata”, Gisela a deklará indigna.
Jó na su turno ta pidi mas kontrol di arma den e bario, manera minister di hustisia ‘Kid’ Martina a primintí. “Hopi biaha ta hende di otro bario ta bin hecha baina i asina ta daña e nòmber di e bario”, Jó a splika. Djabièrnè awó habitantenan di Monteverde lo organisá un Kaminda di Krus, i Jó ta urgí pa esaki kuminsá na e sitio di e asesinato na asina purifiká e kaya. “Asina’ki no por sigui i nos mester trese pas i trankilidat bèk den nos bario.”


text:
Cura Cabai – Diabierna merdia Cuerpo policial a emiti un comunicado oficial di e accidente fatal merdia na Cura Cabai. Ta trata di un homber di 57 aña.
CUERPO POLICIAL TA INFORMA:
“DI DOS MORTO DEN TRAFICO PA AÑA 2021
Awetardi pa 1:57 pm central di polis ta wordo notifica di un accidente frontal entre dos auto na altura di Cura Cabay na San Nicolas. Patruya ta despacha cu maximo urgencia pa e sitio di accidente. Na yegada di e sitio polis ta pidi presencia di ambulance cu maximo urgencia. Lamentablemente personal di ambulance no por a haci nada mas pa e chauffer masculino.
Pa 3:15pm Dr. Texier ta constata morto di J. DAVIS , naci na Aruba di 57 aña di edad.
Specialista di trafico y polis tecnico a yega na e sitio pa haci nan investigacion. Slachtofferhulp tambe a acudi na e sitio pa brinda sosten na e famianan cu ta involucra den e accidente pisa aki.
Cuerpo Policial Aruba ta manda palabra di profundo condolencia na famia di e fayecido. Un mensahe na tur chauffeur pa bay trankilo den trafico. Bo famia ta warda bo na cas”.


text:
ORANJESTAD – Awe merdia, Corte di Husticia di Aruba a dicta sentencia den e caso penal cu Ministerio Publico a cuminsa contra e mucha E.
Aruba Native por a compronde cu e mucha E. di 16 aña cu a hinca su opa Alex Tromp di 77 aña mata riba 6 Januari 2021. E sentencia a tuma lugar via video conference caminda Hues a bisa cu mester determina si aki ta trata di un caso di asesinato of mata. Hues a mustra cu Fiscal ta papia di asesinato y abogado ta papia di mata. Hues a bisa cu ta un hecho cu E. a kita bida di su opa. Awor mester determina si E. a planea esaki of door di circumstancia el a haci’e.
Hues a bisa cu for di tratamento di caso ta sali na cla cu dia 6 Januari 2021, den oranan di anochi, E. a hinca mata su opa. Tambe for di investigacion ta sali na cla cu E., durante cu e tabata mas jong, a hay’e confronta cu hopi casonan lamentoso. Tempo e tabata biba serca su padastro, el a mira con su padastro tabata maltrata y grita su mama. Esey a conduci cu E. y mama a bay biba serca e opa. Ta asina cu e opa, tabata hopi malo. E tabata sufri di dimencia, o sea ta kere cosnan cu en realidad no ta asina. Door di e enfermedad aki, e opa tabata kere cu su yiu muher, mama di E., tabata su señora. E acusado E. tabata hopi preocupa cu su opa. E opa tabata jaloers riba su yiu muher, mama di E. door cu e ta kere cu ta su señora. E. a confronta hopi gritamento di e opa.
Dia 6 Januari 2021, e opa tabata hopi rabia riba e mama di E., kende a sali e anochi ey. Ora e mama a bolbe cas, e opa den su rabia a tira un stoel riba mama di E. E mama tabata spanta y a lock su porta di camber.
Door di tur e situacion aki, E. e anochi ey, kier a mata su mes. Hues a bisa cu e ta tristo pa scucha cu un mucha asina jong kier mata su curpa. Esaki door cu e no por a soporta mas e situacion na cas. E. tabata dicidi cu e ta bay mata su mes y a cana bay direccion di camber. Diripiente el a bay riba su opa y hink’e.
NO CULPABLE DI ASESINATO
Hues a bisa cu durante tratamento di e caso, Fiscal a expresa cu no ta kera cu E. kier a mata su mes. E potretnan cu Polis a saca, no tin marcanan di corta na su pols. Hues a mustra cu e agentenan cu a bay atende e asistencia, a declara cu E. tabatin corta na su pols robez.
For di investigacion di Reclasering ta mustra cu E. tin un 1 aña cu e tabata corta su mes. Esey ta indica cu e tabatin intension di haci algo cu su mes.
Hues ta haya cu E. no tabatin suficiente tempo pa pensa kico realmente e kier haci. Hues a bisa cu psycologo tambe ta mustra cu E. a haya un impulso hopi severo.
CULPABEL DI MATA
Na opinion di Hues, esey no por wordo considera asesinato pasobra ningun momento E. a pensa kico e ta haci.
Hues ta haya E. culpable di a mata su opa. Hues tambe a bisa cu E. mes a expresa cu ta duel e masha cu el a mata su opa.
SENTENCIA
E caso aki a shock henter comunidad. Hues a bisa cu psycologo y psychiater a constata cu e chens pa E. bolbe haci algo asina ta hopi chikito. Pero ta importante pa E. haya ayudo y guia. Psychiater ta haya cu E. ta menos responsabel pa su actonan. Hues a condena E. na 36 luna di prison di cual 18 luna ta condicional cu un tempo di prueba di 2 aña. Hues a stipula cu durante e 2 añanan di prueba, E. mester sigui guia di Reclasering, hasta si esey ta nifica cu e mester sigui tratamento di psycologo of psychiater.


text:
Iniciativa local ta facilita proceso pa bishitantenan di Merca
ORANJESTAD, Aruba – 11 di Augustus 2020: Algo importante pa sobrevivi e temponan aki ta sa con pa adapta na e circumstancianan nobo. Esey ta exactamente loke Bats Media & Consulting a haci. E compania local ta sigui di cerca e desaroyonan den sector turistico y a crea un solucion cu ta facilita e proceso pa bishitantenan Mericano yega Aruba.
E pagina www.rapidtesttravel.com ya caba ta online. E ta un guia facil pa haya e luganan cu ta haci testnan di Covid-19 den 72 ora, of menos, na Merca. E biahero ta yena e nomber di su ciudad y ta haya sa inmediatamente unda pa bay y haci e prueba cu e tin mester pa por biaha pa nos isla.
Julien de Bats, fundador di e compania cu a desaroya e webite ta splica cu el a tuma nota di e comentario di hopi turista Mericano den gruponan di media social exprensando nan frustracion door di no por haya un luga cerca di nan pa haci e asina yama ‘rapid test’. Esaki a bira un reto adicional pa nan, ya cu no tabatin un website cu ta indica cua ta e luganan na cada estado.
“Hopi a scoge pa no bin Aruba, pasobra nan no por haya un luga. Nos kier hacie mas facil pa nan, y di e manera aki, aumenta e fluho di turismo pa nos isla,” de Bats a bisa. “E idea ta yuda cu loke mester pa e turistanan caba di haci su reservacion. Nos kier duna turistanan e experiencia mas agradabel pa bin Aruba.”
E luganan ta varia entre di hospital y laboratorionan for di Texas pa Rhode Island, y for di Florida pa California, te na sucursal di e cadena di boticanan mas grandi na Merca manera Walgreens y CVS. Tur e establecimentonan aki tin e capacidad pa haci e ‘rapid test’ y duna resultado bek, den 72 of 48 ora, y algun hasta den apenas 24 ora.
E website ta interactivo den e sentido cu e usuarionan por raporta luganan cu no ta cumpli den entrega e resultado di nan test den 72 ora. Tambe por verifica e luganan cu ta cumpli cu loke nan ta priminti, fuera di e verificacion cu e creadornan di e pagina mes ta haci independientemente. Por ultimo, e usuarionan por añadi luganan nobo na e lista pa asina otro hendenan den nan mesun area tambe por sa di esakinan.
Bishitando www.rapidtesttravel.com ta masha facil paso djis door di haci un click, bo ta conecta telefonicamente cu e luga pa haci un afspraak. Di mesun manera ta hiba bo na e website di e facilidad mes caminda por ricibi mas informacion y splicacion di e procedura y rekisitonan pa realisa e test.
Bats Media & Consulting ta invita tur negoshi den sector turistico pa comparti e link di e website, esta https://rapidtesttravel.com/, cu nan clientenan como un herment pa haci nan preparacion di biahe pa Aruba, algo mas facil y placentero. Tambe por bisa amigo y famianan di dje, of compartie riba media social pa asina yuda e pilar economico di nos pais pasa e momento dificil aki.


text:
KRALENDIJK – Elvis Tjin Asjoe, lider di frakshon di MPB den Konseho Insular, durante e reunion di Komishon Fiho pa trata introdukshon di e ordenansa pa prohibishon di plèstik di uso un solo biaha, a pidi pa hasi e lei mas perfekto posibel, pasobra ainda falta algun produkto ku mester inkluí den e lei, pero laga nos pasa e lei aki mas lihé posibel pa nos kuminsá kita e produktonan aki for di nos naturalesa.
E lider di frakshon di MPB a puntra, di e lista di produktonan di plèstik ku ke deshasí di dje, e kantidat ku ta importá i e impakto riba nos naturalesa ta konosí.
Tjin Asjoe: “Den kombersashon ku un di e kompanianan ku ta importá baki di fom, ta papia di 1 mion pa aña, òf kasi 3 mil pa dia ta resultá riba tereno di Landfill, òf nan ta resultá den naturalesa, òf den laman, sin konta a bakinan di fom pa hotdog, hamburger i belèg.”
Tjin Asjoe a puntra, kiko ta e porsentahe ku e lei aki ta kita. Si ta un idea ku e lei no ta perfekto pa kuminsá tòg i hasi e lei mas perfekto posibel stap pa stap, pasobra tin sentido di urgensia pa tene nos Boneiru limpi. Nos mester kuminsa awor i poko poko, na kaminda por agregá otro kosnan di plèstik di uso un solo biaha ku no ta den e lei ainda.
Pa loke ta trata statiegeld, Tjin Asjoe ke sa kon ta ku introdukshon di statiegeld, kon leu ta ku esei. Ta algu ku e ta mira ku gobièrnu sentral ta atende i mester ta algu ku nos aki na Boneiru tambe mester bai introdusí resolviendo e problema di bòter di plèstik. Si Boneiru introdusí statiegeld, lo no mira ningun bòter di plèstik ni di glas tirá abou mas.
Tjin Asjoe a puntra, trahando e lei aki, gobièrnu a konsultá ku otro islanan den region, nos ta siñando for di nan kon nan a hasié. Nos a kompará e lista di plèstik ku nos ke saka for di naturalesa ku nan lista.Laga nos pasa e lei aki pa kaba, pasobra ta for di 2018 frakshon di MPB a pasa un moshon den Konseho Insular pa bini ku e lei aki. Tur dia di nobo nos ta susha Boneiru tanten ku e lei aki no ta na vigor, segun Tjin Asjoe.


text: KRALENDIJK – Djasabra anochi algu promé ku 9’or dos vehíkulo a dal práktikamente frontal. E aksidente a sosodé riba kaya Korona pegá ku “Wing Cheung Supermarket”. Un di e outonan a resultá riba baranka kanti di kaminda despues di a dal den e otro vehíkulo i baha kaminda na man robes di kaya. Motibu di e aksidente no ta konosí. Un di e outonan a keda riba kaya, esun ku tabata bayendo direkshon di Playa. E otro ku tabata bayendo direkshon nort despues di a dal i kibra wil di e otro outo, a resultá kantu di kaya riba baranka. No tabatin herido kousá pa e aksidente.


text:
KRALENDIJK – Riba djawpes, 3 di yuni ultimo, S.V. Vitesse tabata tin un okashon speshal kaminda ku nos U- nan (muchanan) di futbol, a boutisa nan uniform nan.
Riba e potret nan por tuma nota di tantu e momentu di boutismo di uniformnan, kaminda miembro di direktiva di S.V. Vitesse sr. Rechendel Emerenciana huntu ku nos mucha- i un di nos coachnan, sr. Xedro Wever, ta hasi e akto ofishal di boutismo. Despues nos mucha nan a saboria un dushi hotdog, popcorn i un juice alabes huntu ku nan mayornan nan a risibi un sorpresa di “Tio Pepe”, ku su truk di eiskrim pa baha e kalor.
Un danki speshal ta bai na tur nos mayornan ku tabata presente pa por a tuma nota di e momento grandi aki i tambe “Tio Pepe” ku a soru pa e dushi eiskrim.
Nos mucha nan ta kla prepara pa partisipa den e wega nan di futbol di Bonaire
Post Views:
10


text:
E ta keda nos deber como adulto, mayor y Gobernantenan pa crea consciencia, brinda siguridad y duna apoyo na nosmuchanan ora cu mas nan mester di nos.
E ta nos deber como adulto, mayor y Gobernante pa dunaguia, alerta nos muchanan riba posibel peliger, pa informa nan di kico por haci den situacionnan fastioso, empoderando nan cu conocimento pa asina evita cu nos muchanan ta biravictima di manipulacion cu mayoria di bes ta conduci naabuso.
Ainda ta fresco den memoria e tremendo campaña cu SCP a presenta den temporada di Carnaval cu a haya su atencion y acogida mereci. Tin cu tabata di acuerdo, tin cu tabata contra di e campaña. Pero e meta primordial tabata pa proteha nosmuchanan.
Durante dicho reunion for di KPA tambe a bin un tremendoiniciativa cu lo bira un condicion ora di eventonan publico. E team di SCP tambe tin su campaña prepara pa temporada di campamento. Opvoedcommissie cu ta consisti di tur instanciaconcerni a presidi e reunion y ta apoya esaki tambe. Conhuntamente sigur lo logra mas pa siguridad di nosmuchanan. #HuntoNosTaLogra
5 maart 2020


text:
Kambio di paradigma 2012 – 2
Posted on Feb 8, 2014
Salubridat
Ántes, promé ku 2013, salubridat ta basá riba e sistema di “supreshon“.
Esei kier men ku:
- Síntomanan ta wòrdu kombatí na lugá di trata di kura e kousa;
- Malesa ta keda tratá ku remedi sintétiko i operashon kirúrgiko;
- E sistema imunológiko natural ta wòrdu suprimí;
- Gastu médiko haltu.
Salubridat di e era nobo, despues di 2012, ta basá riba e sistema di “regenerashon“. Esei kier men ku:
- Ta trata di atendé ku e kousa di e malesanan;
- Tratamentu médiko integrativo;
- Alimentu nutritivo saludabel, yerba i vitamina;
- E sistema imunológiko natural ta wòrdu fortalesé;
- Salubridat preventivo;
- Gastunan médiko abou.


text:
Pa cinco aña consecutivo pa e luna di juli revista FOCUS ta highlight e temanan tocante; Salud, Beyesa y Bienestar. E biaha aki riba e portada ta ilustra e beyesa, Akisha Albert, cu a sali den Top 10 di Miss Universe 2018. Recientemente Akisha tabata na Aruba pa forma parti di e show di modelahe Sea Bunita, Sea Bo Mes, y pa haci un photo shooting y entrevista unicamente cu Revista FOCUS.
E euforia cu tanto Akisha Albert como su famia y henter Corsou a biba, na momento cu el a logra clasifica den e top 10 muhernan di mas bunita na mundo, durante e certamen di mas grandi den mundo di beyesa, Miss Universe 2018, ta un momento cu lo keda marca pa bida den curason di Akisha. For di e momento ey, Akisha a y ta hayando varios oferta local como internacional y loke mas Akisha ta disfruta di dje, ta e cariño di e hendenan, unda cu e bay. Den e entrevista cu FOCUS e ta conta con drasticamente su bida a cambia desde cu el a sali den Top 10 di Miss Universe. Busca bo revista y lesa e entrevista cu Akisha Albert.


text:
USIBO a partisipá na e di 24 kongreso konstitushonal i konferensha di FTA, 4 delegado fraternal a partisipá na e tres dianan organisá pa e sindikato di mas grandi di ARUBA, FTA. d.r.p.d sr. Cherel KwidamaTesorero di USIBO, Presidente di USIBO, sra. Mavis Abrahams, Konsehero di USIBO, sr. Charles Mercelina i Konsehero di USIBO, sr. Alexander Molina.
USIBO (Union di sindikatonan Boneriano) tabata presente ku (kuater) 4 delegado na e di “XXIV Congreso Constitucional y Conferencia” di FTA (Federacion di trahadónan di Aruba). Riba invitashon di FTA, USIBO a partisipá ku 4 delegado fraternal na e kongreso aki, den persona di Mavis Abrahams, presidente di USIBO, Cherel Kwidama, tesorero di USIBO, Charles Mercelina, konsehero di USIBO i Alexander Molina konsehero di USIBO.
Tabata tres dia di hopi eksperensia i konosementu den e mundu sindikal. E tema tabata “Flexibilidad Laboral”. E promé dia parti anochi tabata tin e konferensiá ku diferente orador; promé minister di Aruba, minister di labor, presidente di FNV, Direktora di ACTRAV di e Organisaschon International di Labor (ILO) i e presidente di Alternativa Democratica Sindikal de las Americas (ADS), tambe tabata tin un pènel di diskushon, ku representante nan di dunadó di trabou, e departamentu di labor i leinan laboral i por a interkambiá pensamentu nan ku otro riba e tema fleksibilidat laboral.
E di dos dia i di tres dia tabata tin e di 24 kongreso konstitushonal di FTA, kaminda a presentá e relato di e tres aña nan 2018 – 2021 i despues a bai na skohe e direktiva nobo pa e tres aña nan binidero.
Tabata un honor pa USIBO por a partisipá na e mesa direktiva transitorio i tambe forma parti den e komishon elektoral.
Bayendo i partisipando na e kongresonan sindikal aki, nos ta amplia nos konosementu i eksperensia.
Bo ta eksperensia i mira e diferente maneranan pa organisá kongreso a base di e diferente statutonan vigente. Tambe ta bon oportunidat pa sera konosí ku mas kolega sindikalista di e diferente paisnan, bo ta amplia bo konosementu i “netwerk”.
Nos por mira bek riba dianan di hopi konosementu i produktividat USIBO i sindikatonan a logra, logro nan grandi pa ekstendé laso nan di hermandat i di koperashon.
USIBO i sindikatonan na Boneiru ta konvensí ku riba tereno laboral tin hopi aspekto di interes komun komo nos ta forma parti di Reino Ulandes i ta enfrentá e mesun retonan pa ku desaroyonan mundial, regional i lokal.
USIBO ta yama FTA pabien, ku nan di 57aña i ku nan di 24 kongreso konstitushonal.
Palabranan di Presidente di USIBO Mavis Abrahams


text:
Wak e video aki: Rekompensa di 5 mil florin pa informashon tokante di kandela na ofisina di impuesto
Wak e video aki: Rekompensa di 5 mil florin pa informashon tokante di kandela na ofisina di impuesto
KOMUNIKADO DI PRENSA 340 / 2019
27 ougùstùs 2019
Rekompensa di 5 mil florin pa informashon tokante di kandela na ofisina di
impuesto.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Relashoná ku e kandela ku a surgi na ofisina di Impuesto na Regentesselaan den e mardugá
di djaweps 22 di ougùstùs último, Polis huntu ku Ministerio Públiko ta realisando
investigashon pa determiná mas pronto posibel, kousa di e kandela aki.
Den kuadro di esaki, ta hasi un súplika na komunidat pa koperá ku informashon den kaso ku
a nota un situashon sospechoso den e besindario ei.
E entidatnan aki athunto na e komunikado aki ta suministrá imágennan pero tambe e
informashonnan ku e tim investigativo ta deseá.
I esakinan ta:
– Si tin siudadano ku konosé e vehíkulo aki;
– Si konosé e outo aki i por asosi’é ku dos òf tres persona maskulino;
– Si tin hende ku por a mira e vehíkulo òf e hòmbernan aki promé òf despues di e
kandela na e ofisina di servisio di impuesto.
Ministerio Públiko ta duna un rekompensa di 5 mil florin na e informashon ku por kondusí
na solushon di e kaso aki.
Pa duna tep riba e kaso aki, por yama e number anónimo di polis 108.
Kuerpo Polisial i Ministerio Públiko ta konta riba yudansa di komunidat pa por solushoná
e kaso aki tambe.


text:
MP preokupá ku tardansa di business case HNO
MP preokupá ku tardansa di business case HNO
E proyekto di Hospital Nobo Otrobanda, HNO, a Sali
alrededor di 200 mion mas di loke a presupuestá na inisio di e proyekto.
Ta mas ku dos aña ku Gobièrnu a pidi un business case ku second opinion di Stichting Overheids Accountants Bureau, SOAB, riba e proyekto di HNO pa asina trese lus riba e suma total ku Curaçao Medical Center, CMC, a kosta pueblo di Kòrsou.
Sine business case pueblo mester paga un suma di 100 mion florin èkstra sin sa ta na unda e plaka aki a bai.
Na vários okashon frakshon di MP a pidi e business case aki ku te ainda no ta riba mesa.
Ta e mes patronchi atrobe por konstatá kaminda e gobièrnu di PAR, MAN i PIN ta traha skondí tras di kortina ku plaka di pueblo, sin bin dilanti ku dokumentashon konkreto.
Den un reunion di Parlamento dia 4 di sèptèmber 2019 minister Camelia-Römer a kontestá ku e kolegio di supervishon finansiero, Cft, tin e business case.
Den e tratamentu di presupuesto 2020 minister Camelia-Römer di Salubridat, Medio ambiente i Naturalesa a bisa Parlamento ku Gobièrnu a duna un ‘vorskòt’ di 86 mion pa kompletá e suma di 200 mion èkstra. E minister a bisa tambe ku lo paga Gobièrnu e suma aki bèk na momentu ku e business case yega Cft i ku esaki na su turno akordá e fiansa di 100 mion ku Gobièrnu a pidi Hulanda.
E suma aki a keda korigí, esta ku ta trata di 68 i nò 86 mion, pa minister Jesus-Leitoe den e segundo tanda di e mesun reunion di Parlamento kaminda minister Jesus-Leitoe a remplasá minister Camelia-Römer, ku mester a sali pa biahe di trabou.
Si e business case no bini kla ta nifiká ku tur e miónes aki ku por a usa pa diferente nesesidat di pueblo a disparsé. Por ehèmpel por a invertí den material pa skolnan básiko di DOS i por a spar pueblo di e medidanan drakoniko ku últimamente e gobièrnu aki ta batiendo nos pueblo ku ne.
Por a komprondé for di medionan di komunikashon ku a kita 40 mion for di e suma di benta di UTS pa huntu ku e 68 mion sera e buraku di e 100 mion di HNO.
Esaki miéntras konforme e groeistrategie entradanan di benta di NV nan di Gobièrnu mester bai den Curaçao Development Institute, CDI, pa stimulá nos ekonomia.
MP ta haña inakseptabel ku te ainda no por responsabilisá e 100 mion aki i ta hasi minister Camelia-Römer e siguiente preguntanan:
- Parlamento por haña e business case di HNO ku second opinion di SOAB ku Gobièrnu a manda na sèptèmber 2019 pa Cft?
- Kua ta e suma eksakto ku Gobièrnu a duna komo vorskòt pa kompletá e suma di 200 mion?
- Den kaso ku Cft no akordá e business case, kiko lo pasa ku e voorschot risibí dor di minister i kon lo paga esaki bek na kaha di gobièrnu?
- Kiko ta esfuersonan ku minister a hasi konkretamente pa den 2 aña tempu logra finalisá i entrega e business case na Parlamento?
- Minister ta kompartí e opinion di frakshon di MP ku pueblo di Kòrsou tin derechi di sa kuantu, kon, ken i na unda e montante astronómiko èkstra pa kaba e HNO a sali?
- Minister ta kompartí e opinion di frakshon di MP ku e tardansa aki di 2 aña pa kaba un business case primintí ta minimalisá e konfiansa den Reino Hulandes riba gobernashon di Gabinete Rhuggenaath?
- Kiko ta e paso nan konkreto ku minister ta tuma pa finalisá i entrega e Business case na Parlamentu mas pronto ku ta posibel?
Movementu Progresivo


text:
Rudolf Tulio Wever, konosí komo Ruru a risibí kastigu di 30 luna den prizòn pa motibu di a kometé aktonan inmoral ku menornan di edat.
Rudolf Tulio Wever, konosí komo Ruru a risibí kastigu di 30 luna den prizòn pa motibu di a kometé aktonan inmoral ku menornan di edat.
Fiskal a hasi un demanda pa 30 luna. Komo ku e akusado ta enkarselá for di mei 2019, e lo rekobrá su libertat pa otro luna. Esaki teniendo kuenta ku 10 luna kondishonal ku 3 aña di prueba. E lo mester a sinta 20 luna menos un tersera parti pa bon kondukta, pues na tur su kastigu ta mas o menos 14 luna.
E akusado a nenga e aktonan di kual Ministerio Publiko a akus’e di dje. El a duna di konosé ku el a djis dal nan pa mal komportashon durante ku e muchanan tabata keda na su kas pa nan mayornan bai trabou. E muchanan tabata tin menos ku 12 aña e tempu ey. Un di nan tabata tin 8 aña. E aktonan a tuma lugá entre yanüari 2018 pa mei 2019 i a bin sali na kla na momentu ku dosentenan atento a kuminsá nota kambio den komportashon di e muchanan na skol. E dosentenan a papia ku e muchanan i tiki tiki nan a kuminsá risibí informashon di loke tabata pasa ku nan. A konsekuensia di e deklarashonnan, mama di e muchanan a hasi denunsia kontra di e akusado ku ta un famia di nan. Seguidamente e mama tambe tabata papia ku e muchanan na kas i ambos a konta di e mes un suseso. E tio tabata abusá di e mucha muhé di 8 aña. Apesar di loke e muchanan a deklará, nan kambio di komportashon tambe ta karakteristiko pa muchanan abusá. E muchanan aki ta keda traumatisá pa restu di nan bida i esaki ta loke Hues a splika e akusado tambe. Un sikologo a deklará ku e chèns pa e akusado ripití e delito aki ta hopi grandi i teniendo esaki na kuenta, Hues a bai di akuerdo ku demanda di Fiskal pa un kastigu di 30 luna.


text:
ORANJESTAD (AAN): Recientemente prensa a puntra director di Santa Rosa Nathalie Maduro tocante un situacion cu tin na e dam di Rooi Afo, unda cu lo tin un negoshi cu ta saca awa constantemente for di e dam.
All Stories
Un pagina nobo a habri den e relacionnan entre Aruba y Reino -- *Cuatro homber completamente distinto a hunga e papel mayor --- *Di abogado di Concenso Jan De Koning pa e Orthodox Raymond Knops
ORANJESTAD (AAN): Un compania na Colombia cu ta existi mas di 40 aña caba haciendo vuelonan charter y tambe di Air Ambulance, awor kier drenta arena di haci vuelo comercial.
ORANJESTAD (AAN): Diabierna ultimo Minister di Enseñansa, Endy Croes a ricibi bishita di Team Education USA cu a celebra nan prome aña di existencia.
ORANJESTAD (AAN): Minister di Enseñansa y Deporte Endy Croes a continua cu diferente reunion riba e tereno di enseñansa, a toca turno cu Marlon Vrolijk y Jerehm Campbell di FEPA.
E school a keda habri na 1971 y a construi e school cu financiamento di Europese Economische Gemeenschap.
ORANJESTAD (AAN): Integridad ta un tema hopi popular den pueblo y sigur den Parlamento den e ultimo añanan.
ORANJESTAD (AAN): Algo cu a bira hopi popular hopi tempo, ta esnan cu ta ofrece ‘Garage Sale’ na nan cas, y ta bin nota cu tin un grupo di fanatico
ORANJESTAD (AAN): E tabata un momento di orguyoso, y sigur yen di speranza pa dos hoben studiante!
ORANJESTAD (AAN) – Minister di Finanzas y Cultura, Xiomara Maduro, a hiba palabra durante e conferencia di prensa yama pa Stichting Monumentenfonds,


text:
WILLEMSTAD – My Future Career, di ‘studie en loopbaan begeleider’ Jealaine Wawoe, ku ta e organisashon ku ta prepará i guia studiantenan ‘liber’ (ku no ta kai kai bou di gobièrnu) bai Hulanda, ta preokupá pa e kantidat di studiantenan lokal ku ta frakasá den region. E organisashon entretantu tin kontakto ku vários dje hóbennan ku tin mester di yudansa. Ounke ku My Future Career mes no ta prepará studiantenan pa bai region, e ta duna un man gratuitamente.
Sifranan eksakto dje kantidat di hóben ku ta konfrontá problema serio den region, My Future Career no ta dispone di dje, pero segun e profeshonal personalmente e ta na altura di vários kaso.
Den kombersashon ku Dulce Koopman, Jealaine Wawoe a menshoná e motibunan dikon e ta kere ku e studiantenan ta faya
A surgi un buraku pa instanshanan ku ta yuda e studiantenan di Merka ku ta regresá Kòrsou. Wawoe:” Mi sa ku basá riba kombersashon ku e hóbennan un ta bisa otro i nan ta bin serka mi na Biblioteka Públiko tur djasabra. Mi ta yuda nan grátis ku e konosementu ku mi tin komo profeshonal. My Future Career no por sigui hasi e trabou aki pa semper, sin ku e por kubri su gastunan. I situashon finansiero di e mayornan ta asina mínimo, ku no ta posibel tampoko pa kobra nan un kontribushon.
My Future Career ta purba pone e hóbennan aki bek den e trayekto di skol. E ta logra ounke ku e ta un tiki difísil pasobra e hóben ta hopi afektá sosialmente i emoshonalmente. ‘Bo ta papia di un hóben den su periodo di adolesensia i ku ta kibra’.
Kiko mester pasa
Wawoe ta konvensí ku mester sigui manda nos studiantenan den Region. Pero nos mester tin mihó maneho. Un di nan ta, hasi un selekshon den ken bo ta manda I ken bo no ta manda. A base di esei ta baha e kantidat di hóbennan ku ta bai manda den region. Entre e kriterionan mester tin e estudionan ku tin nesesidat di nan na Kòrsou.
Deporte ta algu ku mester sigui stimulá pasobra nos hóbennan tin hopi talento. Pa estudio di Turismo tambe ta konsehabel pa e studiante bai den Region en bes di Oropa.
Tambe Jealaine Wawoe ta deskonsehá pa laga un hóben ku VSBO bai den region. ‘Laga e hóbennan ku MBO nivel 4, HAVO, VWO bai den region i wak tambe skolnan ku ta akreditá i ku ta afiliá tambe ku un universidat’.
Mester tene kuenta tambe ku e mayornan ku finansieramente por sostené nan yu ku ta bai studia den Region. Gobiernu na su turno mester aportá na e studiantenan di kua nan mayornan no por, pa e studiantenan aki tambe por haña un oportunidat hustu.
Outor Dulce Koopman


text:
Gustosamente nos ta informá bo tokante prosesamentu di bo datonan personal
Ku e deklarashon di privasidat aki nos ke informá bo ku klaridat kon kuidadosamente nos ta atendé ku bo datonan personal. Bo ta tuma kontakto ku nos ora bo tin pregunta òf remarke? E deklarashon di privasidat aki – adaptá por último riba 12 di desèmber 2018 – ta aplikabel riba uso di datonan personal pa Samenwerkende Fondsen Cariben.
Nos ta responsabel pa bo datonan personal
Samenwerkende Fondsen Cariben ta responsabel pa prosesamentu di bo datonan personal i ta hasi esaki kuidadosamente. Esei ta nifiká ku nos ta atendé bo datonan personal konfidensial, a tuma medida pa protehá bo datonan personal i ta eliminá bo datonan ora nos no tin mester di esakinan mas pa nos aktividatnan.
E datonan personal ta prosesá pa:
Kansfonds
Utrechtseweg 40– 1213 TV Hilversum
Postbus 156 – 1200 AD Hilversum
T: +31 (0)30 56249651
E: [email protected]
KvK number: 41192127
Stichting Oranje Fonds
Postbus 90 – 3500 AB Utrecht
Maliebaan 18 – 3581 CP Utrecht
T: +31 (0)30 6564524
E: [email protected]
KvK number:41151564
Momentu ku nos ta risibí bo datonan personal
Samenwerkende Fondsen Cariben ta risibí datonan personal di bo mes, por ehèmpel e datonan ku bo ta entregá nos via website, pòst, e-mail òf telefòn. Ademas nos por risibí, den kuadro di nos servisio, bo datonan personal via tersero.
Algun situashon ku ta presentá:
- bo ke hasi un petishon pa un kontribushon finansiero pa un proyekto di bo organisashon. Nos ta risibí den e kaso ei bo datonan personal via e formulario di petishon. Òf ora bo tin kontakto ku nos konsehero di proyekto òf esun ku ta guia e proyekto via e-mail òf telefòn;
- bo ta sera un akuerdo ku Samenwerkende Fondsen Cariben. Nos ta risibí dato via nos formularionan di web òf kontakto via e-mail òf telefòn òf durante un kòmbersashon.
Datonan personal
Samenwerkende Fondsen Cariben por – dependé di e situashon – prosesá e siguiente kategorianan di datonan personal:
- inisial, nòmber i fam;
- sekso, fecha di nasementu, lugá di nasementu
- dato di adrès, number di telefòn, e-mail adrès;
- number di banko;
- funshon;
- IP adrès;
- potrèt;
- number di servisio di siudadano (burgerservicenummer), ora esaki ta obligatorio pa lei;
- eventual otro datonan personal ku bo ta entregá aktivamente ora bo entregá un petishon pa un kontribushon finansiero, ta partisipá na un aktividat, ta registrá pa un enkuentro di donashon òf ta sera un kontrato.
Meta
De Samenwerkende Fondsen Cariben ta prosesá datonan personal pa un duna bon servisio, efisiente i pa mehorá servisio ku ta kontribuí na realisashon di nos mishon. Pa esaki ta konta e siguiente metanan:
- duna informashon i manda material di nos aktividatnan;
- buska partisipantenan pa nos aktividatnan;
- terminá ku e petishonnan pa sosten finansiero na proyektonan òf partisipashon na nos aktividatnan manera por ehèmpel enkuentronan;
- buska (potensial) donatùr;
- investigashon na impakto i eksperensia di nos aktividatnan;
- embolbimentu duradero i kordiná nos netwerk aktivo di partisipantenan, (potensial) donatùr i esnan ku ta entregá un petishon pa realisashon di nos mishon.
Tambe nos ta prosesá datonan personal pa e siguiente metanan:
- atendé prosesonan atministrativo: traha faktura, donashon i pago;
- pa obligashonnan finansiero i fiskal (manera deskribí den lei) pa kumpli ku Derecho di No Konsedé un petishon òf pa prosesá disputa;
- solisitut i atministrashon di personal.
Prinsipio básiko
Samenwerkende Fondsen Cariben ta prosesá sierto dato personal pa minimal un di e siguiente prinsipionan básiko manera menshoná den artíkulo 65 AVG:
- aprobashon di esun embolbí;
- ehekushon di un akuerdo;
- obligashon deskribí den lei.
Ademas nos ta prosesá datonan personal pasombra e fondonan tin interesnan hustifiká den esaki. Esakinan ta:
- protekshon di interesnan finansiero;
- embolbimentu duradero i kordiná nos netwerk aktivo pa realisashon di nos mishon;
- investigashon di e impakto i eksperensia di nos aktividatnan.
Kompartí kuterseronan
Den algun kaso Samenwerkende Fondsen Cariben por interkambiá datonan personal ku tersero. Por ehèmpel:
- bo ta e persona di kontakto di un organisashon ku ta partisipá na un di nos programanan. Na inisio di e programa e personanan di kontakto ta palabrá ku Samenwerkende Fondsen Cariben kon nan tin ku atendé ku interkambio di datonan personal. Asina e partisipantenan por traha huntu i kompartí konosementu.
- Samenwerkende Fondsen Cariben ta hasi uso di servisio di tersero manera kompanianan di ICT, rekoudashon di fondo, kompanianan di distribushon, investigashon, seguro i atministrashon (personal). Den e kuadro aki ta kompartí datonan personal ku e terseronan aki. E terseronan aki por prosesá e datonan personal solamente pa e metanan palabrá i den konforme e kondishonnan di un akuerdo entre esnan ku ta prosesá e datonan. Den tur kaso Samenwerkende Fondsen Cariben ta sòru pa e partidonan tersero aki kumpli ku sufisiente garantia riba tereno di privasidat i seguridat.
- por entregá bo datonan personal na tersero ora Oranje Fonds mester kumpli ku obligashonnan deskribí den lei.
Samenwerkende Fondsen Cariben lo no kompartí bo datonan personal pa metanan komersial.
Kon largu nos ta warda bo datonan
Samenwerkende Fondsen Cariben lo no warda bo datonan personal mas largu ku ta nesesario pa e metanan ku nos ta menshoná den nos deklarashon di privasidat. Esaki ta nifiká ku lo warda bo datonan personal miéntras tin mester di nan pa por realisá e metanan konserní. Nos ta mantené diferente término di warda dato dependé e índole di e situashon. Mester warda sierto datonan mas largu pa motibu di obligashonnan hurídiko di warda dato manera lei fiskal di warda dato. Den e kaso ei ta warda bo datonan shete aña.
Ora bo hasi uso di bo derecho di eliminashon di bo datonan ta bai wak si tin base hurídiko pa warda e datonan manera lei fiskal di warda dato. Ademas ta kita bo datonan ora bo no ta forma parti mas di nos netwerk aktivo: Por papia di (ku tabatin):
- kontribushon finansiero di Samenwerkende Fondsen? E ora ei nos ta warda datonan personal 7 aña.
- partisipashon na un aktividat, kampaña òf programa sin aspekto finansiero? E ora ei nos ta warda datonan personal 4 aña.
- kontakto den kuadro di rekrutashon di partisipantenan òf donatùr òf petishon di informashon? E ora ei nos ta warda datonan personal maksimal 2 aña.
- kontakto den kuadro di un solisitut òf kualke otro momento di kontakto un biaha so? E ora ei nos ta warda datonan personal maksimal 3 luna.
Kon nos ta protehá bo datonan
Nos ta haña importante ku bo datonan personal ta protehá kontrá pèrdida òf akseso na bo datonan personal sin outorisashon. Pa e motibu ei Samenwerkende Fondsen Cariben a tuma e siguiente medidanan:
- medidanan pa garantisá konfiabilidat, integridat, akseso i resistensia di e sistema di prosesá dato;
- dirigí riba rekuperá na tempu disponibilidat i aksesibilidat di datonan personal ora un insidente físiko òf tékniko tuma lugá;
- I nos tin e prosedura adekuá pa evaluá periódikamente si e medidanan di seguridat ku a tuma ta efektivo (e.o. security-audits).
Cookies
E website di Samenwerkende Fondsen Cariben ta usa cookies (i teknologianan paresido). Ku cookies nos i terseronan por sigui interno pero tambe tin bia eksterno bo komportashon di uso di internet di nos website. Ku esaki nos i terseronan por adaptá avisonan segun bo interes i bo por kompartí informashon via media sosial. Dor di sigui hasi uso di e website aki bo ta bai di akuerdo ku esaki.
Kiko ta cookies? Cookies ta partinan di teksto chikí i simpel ku bo kòmpiuter òf telefòn ta warda ora bo hasi uso di un di nos website òf App. Dor di hasi uso di cookies nos ta sòru por ehèmpel ku:
- buska dato riba e website di Samenwerkende Fondsen Cariben ta bira mas fásil pa bo;
- nos por midi kon ta hasi uso di nos website i Appnan i kon nos por sigui mehorá esakinan;
- nos por registrá kuantu bia un aviso ta pasa di moda ku nos por adaptá e aviso segun bo nesesidat i interes i pa evitá ku bo ta mira sierto aviso muchu bia.
Via nos website ta publiká cookies di terseronan tambe. Riba uso di cookies di otro kompanianan e maneho di privasidat i di cookie di e kompania konserní ta aplikabel. Kua cookies nos ta usa? Akibou bo ta lesa mas tokante cookies ku nos ta usa ku i via nos website i pa ki meta nos ta usa kada cookie.
- Cookie funshonal: esakinan ta sòru pa nos website por funshoná korekto. Pensa riba por ehèmpel riba e funshonalidat ‘login’.
- Ku esaki nos ta kompilá statistiknan di usuario di nos website. Dor di midi uso di nos website nos por sigui mehorá nos website den bentaha di nos usuarionan.
- Cookies media sosial di terseronan. Esakinan ta cookies ku ta hasi posibel funshonalidatnan di website di medianan sosial. Pensa aki riba e mapa di Google ku deskripshon di ruta interaktivo, un kònòpi di ‘like’ pa Facebook òf interkambio di informashon manera kompartí páginanan di media sosial.
Bo tin diferente derecho ora ta trata datonan personal
- bo tin derecho pa entregá un petishon pa mira, koregí òf kita òf entregá bo datonan personal.
- ora bo entregá un petishon nos ke evaluá na promé lugá si nos por trata bo petishon. Esei por si nos por determiná bo identidat òf si bo a entregá un petishon similar mas ku seis luna pasá.
- nos por ninga bo petishon ora derechonan di tersero tin mas peso. Nos lo motivá esaki por eskrito dikon nos no por honra bo petishon.
- bo tin Derecho di Opheshon. Esaki ta nifiká ku bo por ninga uso di bo datonan pa Samenwerkende Fondsen Cariben su metanan karikativo.
- bo tin semper posibilidat pa entregá un keho riba uso di bo datonan personal ku Samenwerkende Fondsen Cariben ta usa. Tantu serka nos komo e Outoridat di Datonan personal.
Kambio riba deklarashon di privasidat
E deklarashon di privasidat aki ta adaptá pa último bia riba 12 di desèmber 2018. Samenwerkende Fondsen Cariben or adaptá e deklarashon di privasidat aki. Ta publiká semper e vershon nobo riba e website. Nos ta konsehá bo pa buska informashon di e deklarashon aki regularmente di moda ku bo ta keda na altura di e kambionan.
DISCLAIMER
Riba kontenido, layout i potrètnan di e website aki tin derecho di propiedat intelektual di Samenwerkende Fondsen Cariben i di tersero. P’esei no ta pèrmití pa traha kopia elektróniko òf di un otro forma publiká i òf adaptá informashon den (partinan di) e website sin previo aprobashon por eskrito di Samenwerkende Fondsen Cariben.


text:
E fecha di 27 di augustus 2017 ta un dia riba cual nos ta recorda con dos aña pasa den Parlamento nos autonomia financiero a ser traiciona door di AVP. E origen di henter e entregamento di nos autonomia financiero a origina ora cu Gabinete Eman a haci un desaster cu nos finansa publico caminda nan a crea deficitnan di mas cu 440 miyon florin pa aña y un redoblacion di nos debe nacional yegando te na 86% di nos GDP. Consecuencia di esaki ta cu e gobierno di AVP a haya un Aanwijzing y despues un KB for di Hulanda y cual finalmente a desemboca den institucion di un Comision Supervision Financiero, esta CAFT pa Aruba.
Provocacion y intimidacion
Echo ta cu e politiconan di AVP no tabata tin y te ainda no tin ningun tiki balor pa nos autonomia financiero ya cu nunca nan a lucha pa Aruba por a haya su Status Aparte. Riba e dia di votacion pa cu e ley di CAFT, nos por a mira un organisacion completo bon hinca den otro pa silencia voz di esnan cu si realmente ta para na vanguardia di nos autonomia. E gobernantenan cobarde a pone yen di coordinador cu ta cobra sin traha for di tempran blokia entrada di e tribuna di Parlamento pa laga nan hendenan so drenta. Tambe nan a laga nan hendenan arma cana rond den gang pa provoca, intimida y menasa e parlamentarionan di MEP.
Victimanan di opresion
Tabata for di oranan tempran di mainta di e dia ey cu sindicatonan a pidi pa nan wordo scucha den Parlamento. Sinembargo Presidente di Parlamento Marisol Lopez-Tromp a keda tene nan na liña y despues a dal porta cera den nan cara cu consecuencia cu e atakenan riba parlamento a cuminsa. Fraccion di MEP a pidi pa schors e reunion un rato y scucha e sindicatonan pa asina baha e tension cu tabata creciendo pafo di edificio di parlamento, pero e presidente a nenga y ta te despues cu reunion a caba den cual 13 parlamentario di AVP a vota na fabor di e ley di CAFT, el’a invita nan pa papia pero e ora ey e baca a hoga caba. Net ora cu e reunion a termina e coordinadornan a cuminsa tira boter riba e multitud y como consecuencia cu cosnan a sali for di man. Gabinete Eman a manda Riot Comando contra e manifestantenan y varios tabata e manifestantenan cu a bira victima di opresion y dictadura despues cu nan a haci uso di nan derecho fundamental di manifesta y mustra nan repudio pa e forma con nos autonomia financiero a ser traiciona. Tambe un cantidad di manifestante a wordo aresta y benta den prison pasobra nan tabata lucha pa un causa noble. Pueblo a manifesta na dos ocasion tambe contra e detencion di e prisoneronan politico aki.
A manipula tur evidencia
Ta di lamenta cu tur evidencia pa loke tabata e provocacion cu a sali di e coordinador y siguidornan di AVP for di edificio di Parlamento contra e manifestantenan a wordo manipula y kita, ya cu su dia siguiente caba Minister President Mike Eman hunto cu su siguidornan a laga bari, limpia y verf e edificio di Parlamento y asina logra na kita tur evidencia di tiro for di armanan di candela di nan propio siguidornan.
Finalmente, laga e dia di awe ta un dia di reflexion pa tur hende riba Aruba bira consciente di e traicion cu AVP, incluyendo Otmar y Marisol di POR a comete contra e pais aki y cu nan por haya e inspiracion pa sigui lucha y finalmente elimina e supervision financiero imponi riba nos pueblo y esaki danki na e gobernacion desastroso di AVP.


text:
KRALENDIJK – Gezaghèber Edison Rijna a bisa durante un enkuentro ku prensa riba e di 2 dia di 2021; ku aña a habri ku mal notisia pa Boneiru.
“Na promé lugá mi ke deseá boso tur un felis aña nobo i un 2021 kargá ku bendishon, prosperidat i bon salú. Mi ta desapuntá ku aña a habri nos ku e mal notisia, awe tin 17 kaso nobo, hendenan pegá ku Coronovírùs (CoViD-19) riba nos isla. Na tur tin awor 46 kaso aktivo di CoViD-19 i tambe mi ta menshoná ku a atmití e promé pashènt na hospital pa motibu di COVID-19. Esei ta serio i tin mi preokupá. Enpartikular pasobra tin indikashon ku e vírùs ta serka nos. No ta asina ku ta hende di afó so a bini kuné.
Den pasado mi a splika vários biaha, ku ta tuma medida mas severo ora e kantidat di kaso nobo di CoViD-19 sigui subi. I nos ta tene kuenta ku e sifranan por sigui subi mas di loke nos a mira den e dianan ku ta tras di lomba. Pasobra awor aki nos no sa ainda kuantu hende a pega ku e vírùs durante kambio di aña.
Ta keda na nos awor pa pèrkurá ku e situashon di CoViD-19 na nos isla no bira dia pa dia mas pió. Nos ta un isla chikitu i nos kuido di salubridat profeshonal ta limitá. P’esei kuida! Kuida bo mes i kuida esnan rònt di bo. Pa bo mama, tata, tanta, tio wela, amigu i konosínan tur keda seif. Aña pasá na sèptèmber ora nos tabatin basta kaso di CoViD-19, nos a logra kontrolá e situashon hopi rápido. Mi ta konta ku nos por logra esaki e aña akí atrobe”, gezaghèber Edison Rijna a bisa.


text:
Duana a interseptá karni di kaiman i armadilo (gordeldier). (Klik pa wak potret)
DUANA TA INTERSEPTÁ 979 KILO DI KARNI I PRODUKTO DI KARNI.
Durante 2016, Duana na aeropuerto a interseptá 979 kilo di karni i produkto di karni serka biaheronan ku ta drenta nos pais.
Den e kaso aki ta trata di pòrkchòp, choriso, salami, wòrs, èts.
Tambe Duana a interseptá karni di kaiman i armadilo (gordeldier).
Pa lei, tur importashon di karni i produktonan di karni, mester ta kompañá pa un deklarashon ofisial di sanidat di e pais di prosedensia.
Tambe tur karni mester keda someté na kòntròl di un kùrmester promé esaki keda importá riba nos pais.
Si ta trata di karni i produktonan di karni di un animal protehá, mester presentá tambe e permisonan nesesario di CITES.
Tur e karni i produktonan di karni ariba menshoná a keda konfiská i entregá na servisio Asuntunan Veterinario pa destrukshon.
Pa mas informashon tokante eksigensianan pa importá karni por e-mail Asuntunan Veterinario na info.uovz@gobiernu.cw.
Bo kier sa kiko tur bo por òf no por importá? Klek riba e link aki bou.
http://www.douane.cw/nl/particulier/reizigersbagage/verboden-in-en-uit-te-voeren/


text:
Duartestraat, Noord: Diadomingo den oranan di marduga polis ta wordo manda cu hopi urgencia den Duartestraat pa un caso di tiramento.
Na yegada di e prome patruya, nan a bin compronde cu un persona a bay sali for di su cas y a wordo sorprendi pa algun desconoci cu a cuminsa mande cu botter y piedra, e desconocinan no a keda na tira botter cu piedra despues di un rato a los mas o menos 6 tiro. E balanan a alcansa bentana, muraya y hasta den e plafond di e cas. Niun persona a wordo alcansa pa e tironan.
Aparentemente e tironan aki lo a sali for di un auto blanco chikito cu glas getint preto. Polis mesora a cuminsa buska y a logra haya 6 huls, net na e skina bandi pabou di caminda. E hulsnan lo ta di caliber 22.
Polis na e sitio mesora a pidi pa polisnan technico bin na e sitio pa haci mas investigacion di e caso di tiramento aki.


text:
Kico ta e sindroma di demencia?
Demencia ta un malesa di e celebro cu ta progresivo y terminal. Esaki ta significa cu poco poco e persona ta bay experiencia mas dificultad den funcionamento y ta bay depende mas y mas riba ayudo di otro persona pa e por funciona y sobrevivi den sociedad. Demencia por wordo causa dor di diferente malesa. E malesa di mas conoci ta e malesa di Alzheimer cu ta causa e demencia tipo Alzheimer. Pero tambe tin e demencia tipo vascular, demencia tipo lewy body etc.
Ora ta trata di e sindroma di demencia e celnan den e celebro y of e coneccion entre e celnan den e celebro ta kibra. Esaki ta e motibo dicon un persona cu demencia no por funciona bon mas. Durante e transcurso di e malesa mas y mas di e celebro ta deteriora caminda dado momento hasta e funcionan basico di nos organismo ta wordo afecta.
Na comienso di e malesa vooral e problema cu memoria ta sobresali. Despues e persona ta haya problema cu pensamento e idioma. Tambe e persona por experiencia cambio den karakter y actitud. Segun e malesa aki ta avansa e persona por experiencia perdida di control riba su propio bida, e ta bira dependiente y guia y cuido. Tambe por ripara cu abilidadnan cu e ta uza tur dia ta bira menos of ta bay perdi, por ehempel cushina, banja , higiena personal, bisti panja, haci compras, core auto etc.
Te na e momento aki no tin niun remedi pa stop of cura e malesa aki. Si tin algún medicamento pa slow down e proceso. Banda di e tratamento cu remedi por escohe pa (re)activa e persona su abilidadnan, esaki ta wordo yama terapia psycho-social. Un forma di e terapia psycho-social ta wordo brinda na e grupo nan di pasadia na CasMarie. E meta ta pa e persona pasa un dia placentero y sinti su mes util. A la ves e persona su abilidad nan ta wordo activa na un manera placentero
Symptoma psychiatrico
Tin ves symptoma psychiatrico ta compaña e demencia. Por ehempel un persona ta bira desconfia, paranoid, agresivo, e ta halucina of ta scucha stem etc. Si e symptoma nan aki ta causa hopi dificultad pa e persona mes por evalua cu dokter di cas of specialista y busca conseho con por atende esaki. Tambe por evalua e opcion pa trata e symptomanan aki cu remedi. Hopi importante ta pa semper evalua cu dokter prome si e symptoma psychiatrico ta un consecuencia di un problema somatico por ehempel un infeccion. Pa mas informacion por tuma nota di e brochure di informacion “Delirio” y e brochure “halucinacion y pensamento cu no ta cuadra cu realidad”


text:
Medidanan temporal en konekshon ku Coronavirus
Pa limitá e dispersion di e asina yamá Coronavirus (COVID-19), SVB ta hañ’é obligá di tuma medida pa evitá kontakto físiko mas tantu posibel entre hende. Den e kuadro aki SVB a tuma e desishon ku entrante 16 di mart 2020 ta tuma e siguiente medidanan.
Inkapasidat pa traha (AO)
De verzekerden welke arbeidsongeschikt zijn hoeven zich op de eerste AO-dag niet te melden bij hun huisarts voor een AO-verklaring. Zij dienen zich vanaf de eerste dag online te melden bij de SVB via: svbcur.org/aomelding.
Aseguradonan ku ta malu NO mester mèldu serka nan dòkter pa risibí un karta ku nan ta malu. Tampoko nan no mester buska e formulario di malesa (karchi hel) serka nan doño di trabou. E asegurado mester mèldu su mes online for di e promé dia ku e ta sinti malu via e link aki: svbcur.org/pap/aomelding .
Personanan ku ta risibí penshun di behes, di viuda òf seguro di huérfano(a)
Pa tur e servisionan i kontrol relatá na penshun di behes i viuda òf seguro di huérfano (a) no mester presentá mas na SVB. Pa petishon, kambio, òf pregunta tokante un di e servisionan ariba menshoná, por tuma kontakto ku numbernan di telefòn 434-4603, 434-4604 i 434-4605 òf via e-mail na pensioenen@svbcur.org
Bishítanan den kuadro di ‘prueba di bida’ ta wordu posponé temporalmente. Penshonadonan ku a risibí un ‘oproepbrief’ pa pasa pa kontrol den lunan di mart i aprel no tin nodi pasa serka SVB personalmente. SVB ta supliká nan pa tuma kontakto ku un di e numbernan meshoná ariba.
Karchi di Seguro Básiko (BVZ) ku a kaduká
Tur karchi di Seguro básiko ku kaduká entrante 1 di maart te ku 30 di aprel 2020, ta keda prolongá outomátikamente pa dos luna. Pues, aseguradonan no tin nodi bin buska un karchi nobo na SVB si nan karchi a kaduká den e periodo aki.
Solamente aseguradonan nobo i esnan ku nan karchi a kaduká promé ku 1 di maart 2020 mester presentá na departamento di Registrashon personalmente.
Registrashon di dunadó di trabou
Registrashon di empleado por tuma luga via e siguiente e-mail:
registratie@svbcur.org
Si tin falta di informashon òf SVB mester di informashon adishonal, un empleado di departamento di Registrashon lo tuma kontakto ku e doño di trabou.
Registrashon serka un dentista.
Pa registrashon serka un dentista e formulario di inskripshon i tur informashon mester wordu manda via di e-mail. E-mail pa registrá serka un dentista ta registratie@svbcur.org
Aprobashon pa resèpt
Tin resèpt ku mester di aprobashon promé ku e asegurado risibí e remedi of produkto. E botika mester manda e resept pa aprobashon na e siguiente e-mail adres:
recept@svbcur.org
Pues no tin nodi pasa serka SVB pa haña aprobashon pa resèpt.
Pago
Pa loke ta trata tur dokumentonan adishonal ku mester bai huntu ku fakturanan ku keda entregá via di zorgportaal; Mester scan i manda nan pa declarati@svbcur.org.
Handsanitizers
SVB ta pidi tur persona ku bishita SVB pa hasi uso di e diferente handsanitizersnan ku tin den e diferente edifisionan.
*
SVB ta enfatisá ku e lo sigi brinda tur su servisionan pa nos komunidat. Pa medio di e medidanan aki SVB ta aportá den e esfuerso pa limitá e riesgonan di Coronavirus. SVB ta konfia riba boso komprenshon i kooperashon pa ku e medidanan temporal aki.


text:
Aclaration di algo deportivo
Yoyo’sPower Sotbol team kier a hasi un aclaratoria cu riba insidente cu a tuma lugar diadomingo time 11:00 pm riba veld Aruba jr nos como team no tin nada cu e bringamento ja cu nos huega a caba 9:43 pm y e team cu a Gana a keda riba veld cu Nan fanatico ta nan por bisa kiko a pasa cu a jega te asina lew di bringa nan cu nan, en todo caso ta hopi dificil pa team para responsabel pa e acto nan di un of mas fanatico
Te aki nos por jega cu nos aclaratoria
Team famia Yoyo’sPower Sotbol team


text:
Ministerionan ta deliberá riba Programa di Urgensia
Ministerionan ta deliberá riba Programa di Urgensia
Willemstad – Djabièrne merdia 28 di yüli último, ambtenarnan di diferente ministerio di gobièrnu a bini huntu pa sigui deliberá riba kontenido di e Programa di Urgensia. Tabata presente Ministerio di SOAW, OWCS, GMN, Hustisia i Polis (Top C), VVRP, MEO i Asuntonan General. Minister Presidente sr. Rhuggenaath tabata presente na komienso di e reunion pa e mustra su apresio pa e bon trabou ku e ambtenarnan ta hasiendo. Ela enfatisá kon importante e koperashon aki entre ministerionan ta, pa desaroyá i tambe ehektuá despues e Programa di Urgensia ku mester por kuminsá trese speransa bèk den komunidat.
E reunion a kana den un esfera hopi positivo te atardi lat. Despues di un introdukshon kòrtiku di e kuadro general di e Programa di Urgensia i alabes e relashon ku e programa di gobernashon, a parti e ambtenarnan den dos grupo pa sigui diskutí. A base di un lista di aktividat, kompilá entre otro for di e enkuentronan den bario anteriormente, a sigui elaborá e aktividatnan. Diferente informashon a bin dilanti tokante aktividatnan ku por hasi huntu pa kombatí pobresa, kuminsando den e tres barionan Buena Vista, Montaña i Banda Bou, spesialmente na Barber.
E tim ku ta trahando riba e Programa di Urgensia awor ta bai finalisá e programa p’asina pronto Konseho di Minister aprobá esaki pa por kuminsá ku ehekushon na luna di sèptèmber próksimo.


text:
Nada
Control di Famia den caso di malesa contagioso
Descripcion
Ta haci control di famia cerca familiarnan directo di un persona cu malesa contagioso raporta. Depende di e malesa ta haci test di sanger, cultivo of test di cuero. Control ta sosode na cas cerca e personanan concerni of na oficina di Servicio pa Combati Malesa Contagioso(Dienst Besmettelijke Ziekten).
Unda pa pidi'e? / Mas informacion na
Cerca e enfermeronan di Servicio pa Combati Malesa Contagioso (Dienst Besmettelijke Ziekten)
Kico mi tin di hiba cu mi?
Cuanto tempo ta dura pa hay'e?
Ta depende e momento cu e doctor cu ta trata e pashent ta raporta e caso na e enfermeronan di Servicio pa Combati Malesa Contagioso.


text:
ORANJESTAD, 15 februari 2021
Desde Maart di aña 2020 te cu awe 15 di februari 2021 por señala cu un total di 7438 persona a keda registra positivo pa COVID-19 na Aruba. Di e 7438 personanan aki 7062 tawata resident di cual 68 a fayece a consequencia di COVID-19. Edad di esnan cu a test positivo ta varia, pero e grupo mas afecta ta e grupo di edad 25 pa 54 un grupo di edad hopi activo den nos comunidad. E 7062 residentenan positivo, ta representa un averahe di 6% di nos poblacion segun e ultimo cifrasnan di Centrale Bureau of Statistics Aruba.
Di e 7062 residentenan positivo 68 a fayece, cu ta representa casi 1% di esnan positivo. Entre esnan cu a fayece e edad average ta 74 aña, caminda e mas jong cu a fayece di COVID-19 tawatin 36 aña y esun di mas edad tawatin 94 aña. E grupo di edad unda mas persona a fayece ta 75 aña y mas grandi. Den e categoria aki 38 persona a fayece, di cual ‘cardio vascular disease’, obesidad, presion halto y problema di rion ta algun di e malesanan cu e personanan aki tawata sufri di dje.
Conclucion :
Si tuma nota cu solamente un averahe di 6% di nos poblacion a test positivo pa medio di un PCR test y tambe teniendo na cuenta segun estadisticanan 50% di esnan cu bin den contacto cu e virus di COVID-19 ta desaroya sintoma. Esaki significa cu ainda un cantidad grandi di nos comunidad ta vulnerabel pa e virus, vulnerabel pa desaroya sintoma, complicacion y asta fayece pa motibo di COVID- 19.
Esaki ta e motibo pakico e vacuna contra COVID-19 ta di gran importancia pa nos poblacion. E cantidad di personanan cu ta proteha contra COVID actualmente ta relativamente abou compara cu esnan cu ainda ta na peliger di haya COVID, bira hopi malo y te asta fayece.
Solamente pa medio di e vacuna lo por brinda proteccion contra e virus. E vacuna lo proteha bo di haya un infeccion cu COVID, evita cu bo por haya sintomanan grave cu por tin consequencia fatal of di sigui plama e virus.